ועדת הפנים והגנת הסביבה, כנסת 19, פרוטוקול מספר 424, 2014-12-01 11:00

מירי רגב: חברים, אני פותחת את ישיבת ועדת הפנים והגנת הסביבה בדיון שני הבוקר בסוגיות איו"ש.

מירי רגב: הדיון הראשון היה בסוגיה של כלים לחיוב ארנונה בשטח איו"ש, ואני מקווה שהגענו לפתרונות ותוך שבוע וחצי יהיה נוהל מסודר בעניין הזה.

מירי רגב: הדיון עכשיו יעסוק בשני נושאים נוספים: התקנת הצווים העוסקים בקליטת עובדים ברשויות המקומיות, תקנות העיריות (מכרזים לקבלת עובדים); הנושא השני: החלת פטור באזור יו"ש מהיתר (תכנון ובניה) בהתאם לרפורמת תיקון 101 שהעבירה ועדת הפנים, סעיף 145ג לחוק התכנון והבנייה.

מירי רגב: לפני כן אני רוצה להגיד אמירה מאוד ברורה בעניין ניסיונות הדקירה והדריסה החוזרים ונשנים הבוקר בצומת הגוש ובצומת תפוח.

מירי רגב: אני גם העברתי מסר לשר הביטחון, שיחזיר את הביטחון באופן מיידי לתושבי איו"ש.

מירי רגב: תושבי איו"ש הם לא אזרחים סוג ב' ולא סוג ג', הם 400,000 מתיישבים ששלחו אותם כל ממשלות ישראל לחיות שם – בין ממשלות הימין ובין ממשלות השמאל – והתפקיד שלנו זה להחזיר ביטחון לכולם.

מירי רגב: מצד אחד, אנחנו מסירים מחסומים, אנחנו עושים הקלות כדי שבאמת מרקם החיים הפלסטינים ברשות יתאפשר, אבל לא יכול להיות שבתמורה אנחנו מקבלים פה פיגועים.

מירי רגב: לכן, אני מקווה שגם שר הביטחון יעשה סדר, ומהר, יחד עם מפקד אוגדת איו"ש, כדי להביא את השקט לתושבי איו"ש.

מירי רגב: אני רוצה גם לברך את כוחות הביטחון שפעלו באופן נמרץ ובעצם פגעו באותם מפגעים, באותם גורמים שרצו לפגוע באזרחים חפים מפשע.

מירי רגב: אני מבקשת לקבל את התייחסות משרד הפנים והיועץ המשפטי לממשלה לשתי סוגיות.

מירי רגב: כמובן, מי שרוצה להירשם לזכות דיבור – ראשי ערים שנמצאים פה, אבי כבר היית בדיון הקודם, ג'וש היית בדיון הקודם, נוספים שהגיעו לכאן – נא להירשם פה בצורה מסודרת אצל מנהלת הוועדה.

מירי רגב: אתם רוצים קודם כול להציג את הבעיה, לפני שנשמע את ההתייחסות?

מירי רגב: ג'וש, תציג את הבעיה לפני שנשמע את התייחסויות המשרדים.

מירי רגב: תתחיל אתה, ולאחר מכן נשמע את איו"ש.

מירי רגב: בבקשה.

<ג'וש גולדשמיד: בוקר טוב.

<ג'וש גולדשמיד: חלק משאר הנושאים שוועדת הפנים בראשותך, היושבת-ראש, מקדמת, זה תקנות, צווים או חוקים שחלים על הרשויות במדינת ישראל הקטנה, מה שנקרא, ובעצם או לא חלים על יו"ש, או שלוקח בין חודשים לבין הרבה מאוד שנים להחלתם.

<ג'וש גולדשמיד: פה זה בעצם נושא פשוט.

מירי רגב: אפרופו, אם אני לא טועה, יש החלטה במשרד הפנים, של משרד הפנים, והיועמ"ש כמובן גיבה את זה, שאם תוך נניח 60 יום, חוק עזר ברשות לא מקבל התייחסות של משרד הפנים, זה מיושם אוטומטית.

מירי רגב: מפרסמים את זה ברשומות, וזה מיושם.

<תומר רוזנר: זה החוק.

מירי רגב: זה החוק.

מירי רגב: יפה, אז יכול להיות שזה מה שצריך לעשות גם לגבי דברים אחרים.

מירי רגב: לצערי, יועמ"ש איו"ש לא מגיב, ולא מגיב בקצב הנדרש.

מירי רגב: יכול להיות שזה מה שצריך לעשות גם, צריך לשקול את זה.

מירי רגב: אני היום נפגשת עם שר הפנים, אני אדבר אתו על זה, על אותם מקומות.

מירי רגב: הרי רוב הדברים תקועים לצערי ביועמ"ש איו"ש, שבעצם לא מאפשר את ההתאמות הנדרשות.

מירי רגב: יכול להיות שצריך להחיל את אותה חקיקה שיש לגבי ראשי ערים מול משרד הפנים וגורמים נוספים, גם באיו"ש.

מירי רגב: זה אחד מאותם הגורמים, שיבינו המינהל האזרחי שהם צריכים לתפקד גם בתחום האזרחי.

מירי רגב: שוב, אני לא הייתי רוצה שזה יקרה.

מירי רגב: הייתי רוצה שגורמים אזרחיים יעשו את זה, אבל לצערי זו תמונת המצב, ואם זו תמונת המצב, איו"ש צריכים להיערך לזה, ואם הם לא נערכים לזה, צריך לכפות עליהם את זה בחקיקה, יכול להיות.

מירי רגב: אני אשקול את זה, אני אדבר היום עם שר הפנים בסוגיה הזאת.

מירי רגב: בבקשה, ג'וש, תמשיך.

<ג'וש גולדשמיד: אז כחלק משאר הדברים האלה, ויכול מאוד להיות שזה הפתרון, להגיע להבנה כמו שאמרת, וסיכום שאם לא מגיבים אז החוקים האלה חלים, הרי החוקים יש בהם היגיון.

<ג'וש גולדשמיד: אם חוקקו אותם במדינת ישראל, כנראה שיש בהם היגיון, והיגיון רב.

<ג'וש גולדשמיד: אז יכול להיות שזו באמת הדרך שתהיה, לקצר את כל התהליכים ולחסוך את כל הביורוקרטיות, שאגב, הביורוקרטיות הן גם כלפי הרשויות המקומיות וגם כלפי התושבים.

<ג'וש גולדשמיד: אם בדיון הקודם דיברנו על עיקולים אלקטרוניים, התושב בסוף ישלם יותר, וזה מיותר.

<ג'וש גולדשמיד: פה זה נושא די פשוט.

<ג'וש גולדשמיד: במאי 2014, לפני מעל חצי שנה, נכנס הנושא של פטור ממכרז לסוגי משרות מאוד מאוד מסוימות, כמו משרות בעלות מתח דרגות הכי נמוך.

<ג'וש גולדשמיד: אב הבית או הסייעת גננת, או המלווה של ילד נכה בחינוך מיוחד, בסוף צריך מכרזים.

<ג'וש גולדשמיד: זה מה שהיה עד עכשיו.

<ג'וש גולדשמיד: הנושא הזה כבר טופל, וכתב לך שר הפנים תודה – שר הפנים הקודם – במאי 2014, על המשרות שפטורות ממכרז בשלושת הסוגים המרכזיים.

<ג'וש גולדשמיד: ראשית, משרות אמון בלשכות נבחרי הציבור; שנית, משרות בעלות מאפיינים מיוחדים.

<ג'וש גולדשמיד: לדוגמה, מלווה בחינוך מיוחד, צוער לשלטון המקומי, וכדומה; שלישית, משרות במתח דרגות הנמוך ביותר.

<ג'וש גולדשמיד: זה דבר שחוסך הרבה מאוד ביורוקרטיה, וטופל.

<ג'וש גולדשמיד: הבקשה שלנו, של הרשויות ביו"ש, מן הסתם, כמו כל דבר שיש בו היגיון וחוקק ונחתם, להחיל את הנושא על 23 הרשויות באיו"ש.

מירי רגב: בוא נתחיל עם הנושא הזה.

מירי רגב: ראשי ערים רוצים להתייחס כאן לעניין הזה של סוג המשרות?

<אבי נעים: אני רק רוצה להגיד שלפני עשר שנים כשנכנסתי לתפקיד בקדנציה הראשונה – אני כבר בשלישית – הייתה הצעה של ישראל שפיצר, ממונה כוח-אדם, והוא הסביר שיש משרות אמון, ראש רשות זכאי לקחת מנכ"ל, מנהלת לשכה, מה יותר לגיטימי מזה, כמשרת אמון.

<אבי נעים: לאחר מכן הגיע מצב שבאו אלי מהיחידה לחיוב אישי באותו משרד הפנים, ואמרו לי: לא, אצלכם זה לא חל.

<אבי נעים: העניין הוא עניין מהותי, וצריך להבין שראש רשות הוא ראש רשות, הוא נותן את אותם שירותים מוניציפליים, בלי קשר אם הוא גר ביהודה ושומרון או גר בתל-אביב או בחולון, ואת זה צריך להבין.

<אבי נעים: אנחנו ראשי רשויות, אנחנו נותנים את אותם שירותים.

מירי רגב: אפרופו שר הפנים הקודם, אני לא דיברתי עם גלעד ואני בטוחה שגלעד גם הוא תומך בזה.

מירי רגב: גם שר הפנים הקודם גדעון, תומך בעניין הזה ולכן הבאנו גם את הנושאים האלה לסדר-היום.

<אבי נעים: אוקיי.

מירי רגב: תראו, אנחנו הצלחנו לעשות בכנסת מהלך מדהים.

מירי רגב: עד היום, ועדות הכנסת השונות לא יכלו לטפל בנושאים האזרחיים.

מירי רגב: הבאנו את זה להצבעה בוועדת הכנסת, היום כל ועדות הכנסת יכולות לדון בנושאים האזרחיים של איו"ש ולא רק ועדת איו"ש וועדת החוץ והביטחון.

מירי רגב: זה שוב מסר נוסף לצה"ל וליועץ המשפטי של איו"ש.

מירי רגב: דרך אגב, אני יותר לא רוצה לקבל פה פקידים זוטרים של איו"ש.

מירי רגב: אני מזמנת פה דיון, שיגיע לכאן גורם רציני מאיו"ש.

מירי רגב: אם לא, אני אזמין את הפצ"ר עצמו.

מירי רגב: שיתייחסו ברצינות לדיונים האלה, שיבואו עם תשובות של מדיניות, לתת לנו תשובות.

מירי רגב: התשובות שהם צריכים לתת, שייתנו פה תשובות רציניות לוועדה הזאת.

מירי רגב: זהו.

מירי רגב: יש החלטת כנסת, ולא – אנחנו נביא אותם בצו.

מירי רגב: מספיק כבר עם הזלזול הזה.

מירי רגב: אם התפקיד שלכם לשמור על הביטחון, תשמרו על הביטחון; אם התפקיד שלכם זה להיות אחראים לנושאים האזרחיים, תיתנו מענה לנושאים האזרחיים.

מירי רגב: גמרנו לשחק משחקים.

מירי רגב: צדק זה צדק לכולם.

מירי רגב: לא כשמתחשק יש צדק, וכשלא מתחשק אין צדק.

מירי רגב: הכנסת קיבלה החלטה, בהצבעה, שכל הנושאים האזרחיים יטופלו בוועדות הכנסת השונות.

מירי רגב: זה היה מהלך שהובלתי ואני שמחה שהצלחנו להביא את זה.

מירי רגב: יש סיור ראשון מסוגו של ועדת הפנים באיו"ש, עם כל ראשי המועצות ועם ארבעת המנכ"לים הרלוונטיים, כדי לראות איך אנחנו מקדמים סוגיות אמיתיות, כדי לתת פתרון לאזרחים, לתושבים, ואת זה צריך לעשות.

מירי רגב: משרד הפנים, נא לעדכן מדוע התקנות והצווים העוסקים בקליטת עובדים ברשויות המקומיות, תקנות העיריות (מכרזים לקבלת עובדים), לא מוחלים לגבי איו"ש.

<נעמה אביטן: שלום לכולם, שמי נעמה אביטן מאגף כוח-אדם במשרד הפנים.

<נעמה אביטן: אני קודם כול חייבת להגיד שאנחנו מאוד בעד לשנות ולהשוות את החקיקה שקיימת ביו"ש גם ביחס לכלל הרשויות המקומיות.

<נעמה אביטן: אנחנו פנינו ב-25 במאי, הממונה ביו"ש פנה לצה"ל, לגורמים הרלוונטיים, בבקשה להחיל את כל החקיקה הזאת הרלוונטית – גם במשרות אמון, גם במשרות זוטרות – לטובת הרשויות ביו"ש.

<נעמה אביטן: מאז ועד היום לא הצלחנו להיעזר בזה.

מירי רגב: אין התייחסות.

מירי רגב: טוב, הוא עסוק.

מירי רגב: בכל זאת, יש פיגועים באיו"ש.

מירי רגב: זה דבר חשוב, זה הדבר שהוא צריך להתעסק בו באופן עקרוני – למנוע את הפיגועים.

<נעמה אביטן: פנינו אינספור פעמים.

<נעמה אביטן: לפני כשבועיים גם הייתה שיחת טלפון נוספת של הממונה ביו"ש אליהם, ונאמר לנו שהם במצב של כוח-אדם מאוד מצומצם, עם שלושה עורכי-דין שנמצאים שם, שיש להם קושי לתת מענה.

<נעמה אביטן: ביקשנו קודם כול רק לדעת, כשאלה עקרונית, אם ניתן בכלל להחיל את זה, אם אנחנו יכולים להחיל את זה כי אנחנו רואים בכך חשיבות עליונה.

מירי רגב: חד וחלק.

<נעמה אביטן: מעבר לזה שגם אנחנו הנחינו את הרשויות ביו"ש, שלעת עתה לא יצאו בפרסומי מכרזים, אפילו מועמדים שהיו בשלבי ביניים.

מירי רגב: הבנתי.

מירי רגב: תודה, משרד הפנים.

מירי רגב: משרד היועמ"ש, בבקשה.

מירי רגב: מה התייחסותכם?

<סרן אלי לברטוב: גברתי, במסגרת החלת החקיקה האזרחית, רק בשנה האחרונה טיפלנו בעשרות דברי חקיקה.

מירי רגב: מצוין.

מירי רגב: אני אמליץ עליכם לצל"ש.

מירי רגב: עכשיו תתייחס עקרונית לנושאים האלה.

<סרן אלי לברטוב: אני גם אתייחס עקרונית לנושאים, אם אפשר רק אני אשלים.

<סרן אלי לברטוב: בין היתר, לצורך העניין, עשרות חוקים בתחום דיני עבודה שהחליטה הממשלה שהם בסדר עדיפויות הראשון להחלה באיו"ש.

<סרן אלי לברטוב: סדר עדיפויות הוא דבר שנגזר הן ממשאבים, הן מבחינה של סדר עדיפויות.

<סרן אלי לברטוב: כמו שגברתי אמרה, גם בשל המצב הביטחוני, לצורך העניין פעולות שקרו בקיץ והמגבלות שקרו בקיץ.

מירי רגב: אבל תקשיב.

מירי רגב: אין דבר כזה.

מירי רגב: אם יש בעיה, צריך להפריט אתכם.

מירי רגב: צריך להביא משרד אחר שיטפל בנושאים האזרחיים.

מירי רגב: זה לא הולך שאתם תגידו לי כאן ש-400,000 אזרחים לא יקבלו את אותה חקיקה שהשרים רוצים, בגלל שאין לכם תקנים וזמן.

מירי רגב: אתה שומע מה אתה אומר לי פה?

מירי רגב: זו תשובה – סליחה, אני לא רוצה להעליב אותך יתר על המידה – זאת לא תשובה שיכולה להתקבל פה בכנסת.

מירי רגב: לא בכנסת ישראל.

מירי רגב: לא יכול להיות מצב שזה מה שיהיה.

מירי רגב: אם אתם לא מסוגלים לטפל בזה, תגידו.

מירי רגב: תפנו, תגידו, חברים, אנחנו לא מסוגלים לטפל בזה, תפריטו אותנו, אנחנו נעשה את זה בתיאום על-פי ההנחיות שיש.

מירי רגב: זה לא יכול להיות שבגלל שאין לכם זמן, הם לא יכולים לעבוד – לא יכולים לקחת אנשים למשרות, לא יכולים לתפקד כראוי – מה זה צריך להיות?

מירי רגב: איזה מין תשובה זאת?

<סרן אלי לברטוב: קודם כול, גברתי, יש פנייה, בין היתר של הפצ"ר, בנושא של החלת חקיקה, שמבקשת שאם יש טיוטת חקיקה שאיזשהו משרד ספציפי מבקש לקדם, אנחנו נשמח לקבל.

מירי רגב: העבירו לכם את זה.

מירי רגב: שמחתם, קיבלתם.

מירי רגב: אני שמחה ששמחתם, אבל העבירו לכם משרד הפנים.

מירי רגב: עד עכשיו לא זכו.

מירי רגב: תראי לי בבקשה מתי שלחת להם את זה.

<סרן אלי לברטוב: ב-23 במאי, גברתי.

מירי רגב: הבנתי.

<סרן אלי לברטוב: ראיתי את זה עכשיו, אז אני אחסוך.

מירי רגב: מאה אחוז.

מירי רגב: גם אני רוצה לראות את זה.

<סרן אלי לברטוב: בבקשה.

<סרן אלי לברטוב: העבירו טיוטה של צו, כמו שגם גברתי אמרה בדיון הקודם.

מירי רגב: ומה נעשה?

מירי רגב: אפילו הם לא קיבלו תשובה.

<סרן אלי לברטוב: היו שיחות בעל-פה, גם שלי עם מר אבנר כהן, ואני כרגע אמון על החקיקה בכל התחום שנוגע לנושאי פנים.

מירי רגב: כן.

<סרן אלי לברטוב: בין היתר, כך גם הוגדר התפקיד שלי במיוחד - -

מירי רגב: מצוין.

<סרן אלי לברטוב: - - לנוכח העלייה במספר הפניות ומספר החוקים שמבקשים, גברתי מכירה את זה בשנה האחרונה ובשנים האחרונות, במטרה לאפשר לכלל התושבים החיים כדין באזור יהודה והשומרון, לנהל את חייהם בצורה קרובה ככל הניתן, במגבלות של הדין הבין-לאומי - - -

מירי רגב: אתה מסביר את זה מצוין, רק איך אתה מיישם את זה?

<סרן אלי לברטוב: גברתי, אנחנו מיישמים את זה בכך שאנחנו קובעים סדר עדיפויות לטיפול בכל דבר חקיקה בהתאם לדחיפות שלו.

מירי רגב: לא, זה לא יכול להיות.

מירי רגב: זו תשובה שלא יכולה להיות.

מירי רגב: אני לא יודעת איך היועץ המשפטי לממשלה יכול לחיות עם זה, סליחה.

<ענת אסיף גיל: אני רוצה לומר עוד משפט.

מירי רגב: ברגע שהיועץ המשפטי לממשלה מאשר את העניין הזה, לא יכול להיות שבגלל כוח-אדם ותקנים וסדרי עדיפויות, 400,000 תושבים – תראי, אם הייתם אומרים לא תקין, לא חוקי – בסדר, נלך.

<תומר רוזנר: זה שר הביטחון מוביל.

מירי רגב: בסדר, אז מה אם שר הביטחון מוביל את זה?

מירי רגב: שר הביטחון עכשיו עסוק בדברים אחרים כנראה.

מירי רגב: בסופו של דבר, אם הייתה בעיה עם זה מבחינה חוקית, הייתי אומרת לכם – אוקיי, נלך עם זה לממשלה, ראש הממשלה, נעשה מה שצריך לעשות.

מירי רגב: אנחנו לא.

מירי רגב: זה חוקי.

מירי רגב: זה אפשרי, אנחנו רוצים לקדם את זה, אבל בגלל שאין לנו כוח-אדם, אנחנו לא מקדמים את זה.

מירי רגב: 400,000 אזרחים לא מטופלים בגלל שיש רק נציג אחד ביועץ המשפטי לממשלה.

מירי רגב: הרי אמרנו שאנחנו מנוהלים על-ידי יועצים משפטיים, אבל עד כדי כך?

<סרן אלי לברטוב: גברתי, קודם כול לא אמרתי שזה לא מטופל.

<סרן אלי לברטוב: אמרתי, סדר עדיפויות.

מירי רגב: סדר עדיפויות, בעיני זה לא מטופל, כי באופן עקרוני כשאני מאשרת חוק, הוא אוטומטית הולך על כל שטח מדינת ישראל.

מירי רגב: אף אחד לא צריך סדר עדיפויות.

מירי רגב: באיו"ש זה בעייתי.

מירי רגב: בגלל שזה בעייתי באיו"ש, אני מצפה שהמערכת באיו"ש תפעל בצורה של מנגנון, שאוטומטית יש חוק, הוא מיושם.

מירי רגב: עושים לו את ההתאמות המיוחדות, והוא מיושם.

מירי רגב: באופן עקרוני זה גם היה אמור לקרות, אילו היה לכם כוח-אדם.

מירי רגב: בגלל בעיית כוח-אדם – אתם שומעים מה אומרים פה, ראשי המועצות?

<אבי נעים: אנחנו שומעים.

מירי רגב: בגלל בעיית כוח-אדם, אנחנו לא מצליחים להחיל את החוקים האלה.

<אבי נעים: מה זה סדר עדיפות?

<אבי נעים: ארנונה, היינו בארנונה בדיון הקודם - -

מירי רגב: זה לא יאומן.

<אבי נעים: - - ארבע שנים.

<אבי נעים: זה נראה לך הגיוני?

מירי רגב: כן, זה סדר עדיפויות.

<אבי נעים: ארנונה, שירות לאזרח.

<אבי נעים: ארבע שנים, וזה עוד לא הוחל.

<אבי נעים: זה סביר?

<אביבה חזן: אולי מתיישבי יש"ע הם סוג ג' בעיניכם.

מירי רגב: פשוט לא יעלה על הדעת דבר כזה.

<ענת אסיף גיל: אפשר, גברתי?

מירי רגב: כן.

<ענת אסיף גיל: קודם כול, בתור משרד המשפטים, שאנחנו מלווים באופן מאוד צמוד את העבודה של יועמ"ש איו"ש ואת כל הפניות שנוגעות להתאמות חקיקה, הקושי שנובע באמת מהמגבלות וסדרי העדיפויות הנדרשים, מוכר לנו.

<ענת אסיף גיל: נעשית אצלנו כרגע חשיבה, אצל היועץ המשפטי לממשלה, על איזשהו שינוי – לא בכיוון שאת מדברת עליו אלא יותר בשילוב של משרדי הממשלה המקצועיים כבר בשלב של ניסוח הטיוטות, בשביל איכשהו להקל על המהלך הזה, לייצר איזושהי מומחיות.

<ענת אסיף גיל: אני אומרת את זה, אלה דברים שהם עדיין לא סופיים אבל יש בקנה הנחיית יועץ בעניין הזה, כמובן תועבר למשרדי הממשלה להתייחסויות.

מירי רגב: מי המשנה שמטפלת בזה?

מירי רגב: זאת דינה?

<ענת אסיף גיל: דינה, כן.

מירי רגב: אנחנו צריכים גם את דינה לזמן לפה, לא יכול להיות מצב כזה.

מירי רגב: אני אומרת לך, אני המומה שבגלל בעיית כוח-אדם, 400,000 אזרחי המדינה הזאת לא מקבלים שירות.

מירי רגב: זה פשוט ביזיון, זלזול בכנסת, ופקידים שעושים מה שהם רוצים.

מירי רגב: זה כבר עבר את השיא.

מירי רגב: לא יכול להיות מצב שהכנסת מחוקקת חוק, צריכה לעשות התאמה לתושבי איו"ש, וזה נתקע בגלל בעיית כוח-אדם.

מירי רגב: זה מהלך שהוא בלתי אפשרי.

מירי רגב: ואתם, שאתם כל כך רוצים צדק ביועמ"ש, וכל הזמן אתם פוזלים לכיוון ז'נבה, אתם הייתם צריכים להיות הראשונים לוודא שאת התאמות החקיקה יעשו, ומהר.

מירי רגב: ואם הסרן היחידי לא יכול לעשות את זה באיו"ש, אז צריך לוודא – מצוין, הכיוון שלכם הוא כיוון מצוין, שעוד במשרדים הרלוונטיים יעשו את ההתאמות הנדרשות.

מירי רגב: לא מעניין אותי איזה פתרון תמצאו לזה, אבל הפתרון צריך להיות מהר.

מירי רגב: זה שהוא אומר לי כאן, זה לא בסדר עדיפויות, וממרס הוא לא עונה למשרד הפנים במכתב - - - תראי, מה הבעיה?

מירי רגב: שהם התרגלו לבוא לוועדת החוץ והביטחון, אבל זה לא ועדת חוץ וביטחון.

מירי רגב: אני לא הולכת ללטף אף אחד מהצבא.

מירי רגב: לא הולכת ללטף אף אחד מהם.

<ענת אסיף גיל: לא חושבת שהם באו לקבל ליטוף.

מירי רגב: אז אני אומרת שוב.

מירי רגב: התפקיד שלהם זה לבצע הנחיות וחוקים.

מירי רגב: אנחנו מביאים פה חוקים שעברו את היועמ"ש.

מירי רגב: מה שלא עבר את היועמ"ש, הולך לבג"ץ.

מירי רגב: מה שלא תקין, שייפול בבג"ץ, אבל לא יכול להיות שבסופו של דבר זה נופל על הסרן האחד הזה שלא מסוגל לתת מענה.

<ענת אסיף גיל: בכל זאת, עוד משפט, גברתי.

<ענת אסיף גיל: יש כאן הנחה מובלעת בדברים שלך, שכל מה שנדרש בהקשר הזה של ההתאמות הוא מעין העתקה עם התאמות מחויבות.

מירי רגב: לא.

מירי רגב: אני לא אמרתי.

מירי רגב: זה לא מה שאני אמרתי.

<אסף מינצר: לפעמים כן.

<ענת אסיף גיל: יש מקומות שכן, למשל - - -

מירי רגב: אבל עזוב, גם לא משנה אם זה לפעמים או לא.

מירי רגב: לא אמרתי.

מירי רגב: התאמות זה התאמות.

מירי רגב: נדרשות בוודאי חשיבה ועבודה.

<ענת אסיף גיל: לגמרי.

<ענת אסיף גיל: לפעמים זה לא יכול להתאים.

מירי רגב: אני בטוחה.

מירי רגב: אני בטוחה, ויש מה שלא יכול להתאים, אז הוא לא יכול להתאים, אז אומרים מה לא יכול להתאים ומסבירים למה הוא לא יכול להתאים.

מירי רגב: אין לי בעיה עם זה.

מירי רגב: אני לרגע לא חשבתי שהתאמה זה "קופי פייסט".

<אבי נעים: אני חושב שיועמ"ש אחד במשרד הפנים - -

מירי רגב: לא יכול להיות דבר כזה.

<אבי נעים: - - שהיה מייד לוקח כל חקיקה ומתאים אותה ומביא אותה לאלוף, היה חוסך לנו שנים רבות של סבל.

מירי רגב: נכון.

<עידו צ'פניק: אנחנו מוכנים.

<אבי נעים: משרד הפנים רוצה את זה.

מירי רגב: אז למה זה לא קורה?

<עידו צ'פניק: אין תקנים.

<עידו צ'פניק: אין תקציב, לאף אחד אין תקציב.

<ענת אסיף גיל: כוח-אדם זה לא רק ביועמ"ש איו"ש.

<קריאות: - - -

<סרן אלי לברטוב: גברתי, רק לחדד.

מירי רגב: פשוט בושה וחרפה.

<אבי נעים: ל-400,000 לא מגיע אחד?

<אבי נעים: אחד אנחנו מבקשים.

מירי רגב: אנחנו נזמן את - - -

<עידו צ'פניק: שיכין הכול לחתימת האלוף.

<עידו צ'פניק: הכול יהיה מוכן, רק יעברו לראות שאין טעות, יחתימו את האלוף.

מירי רגב: בעצם מה שאתה אומר, אתה תכין לו את ההתאמה.

מירי רגב: מה שאז משרד המשפטים אמר, שהוא ילווה את איו"ש בהתאמה לעניין העיקולים האלקטרוניים.

מירי רגב: אתה אומר שלא ילוו, אלא שאתם תכינו את ההתאמה - -

<אבי נעים: מראש.

מירי רגב: - - תעבירו את זה ליועמ"ש ול - - -

<עידו צ'פניק: מישהו שזאת המומחיות שלו, לדאוג לנושא הזה של החקיקה.

מירי רגב: אבל השאלה אם אצלכם, האם במשרדים יש את המומחיות להתאמה.

<מרב אמיר: המומחיות היא אצלם, של ההתאמות.

<מרב אמיר: אנחנו יכולים להציע את ההצעות כמו שהן אחר כך עוברות בכנסת או פה בוועדה, אבל לדעת בדיוק את הצרכים המיוחדים - - -

<קריאות: - - -

<סרן אלי לברטוב: את המומחיות אפשר ללמד.

<עידו צ'פניק: בואו נשנה את המצב הזה, ניקח מישהו שזו תהיה המומחיות שלו.

<אבי נעים: זה לא עובד היום.

<אבי נעים: אתם מבינים את זה שזה לא עובד?

<קריאה: היום יש ייעוץ משפטי שמטפל בארנונה, חלק מהדברים ביהודה ושומרון.

<אבי נעים: אבל זה לא רק זכויות, זה חובות.

<נעמה אביטן: נכון, אבל לפעמים אין זכויות למשרד הפנים בעניין הזה.

<נעמה אביטן: זה סמכויות של האלוף.

<מרב אמיר: לא.

<מרב אמיר: לא סמכויות, מדברים על עבודת ההכנה.

מירי רגב: אני חושבת שצריך לקיים פה דיון עקרוני עם שר הפנים, עם שרת המשפטים, עם היועמ"ש, עם פצ"ר, עם כל ראשי המועצה באיו"ש, להביא את כולם לפה, להצביע על הבעיה – שכרגע יועמ"ש איו"ש לא יכול לתת פתרון ל-400,000 אזרחים.

<אבי נעים: אני אגיד לך מה הבעיה.

<אבי נעים: הבעיה, שלא מבינים שחיים שם אזרחים.

מירי רגב: נכון.

<אבי נעים: אתם צבא, אנחנו האזרחים.

<אבי נעים: אנחנו לא עומדים בשלשות מזמן, אבל אנחנו אזרחים שזקוקים לחוקים בשביל להתנהל, גם בשביל לקבל חובות, לא רק זכויות.

<אבי נעים: צריך להבין את זה.

<אבי נעים: דיני התכנון והבנייה זה חובות, ארנונה זה חובות, צריך להבין את זה.

<אבי נעים: זה השינוי המהותי שהמדינה צריכה להבין.

יפעת קריב: לא, אבל אתה יודע שהשינוי המהותי שהמדינה צריכה להבין, כשהיא צריכה להחיל, האם זה חלק ממדינת ישראל או לא חלק ממדינת ישראל.

מירי רגב: לא, אבל אנחנו לא מדברים על זה כרגע.

יפעת קריב: כן, אבל זאת בדיוק הנקודה.

מירי רגב: מה, מאיפה באת עם זה עכשיו?

יפעת קריב: לא, אבל זאת בדיוק הנקודה.

מירי רגב: לא, זה לא הנקודה.

יפעת קריב: זאת בדיוק הנקודה.

יפעת קריב: כרגע אנחנו לא - - -

מירי רגב: זה לא הנקודה כי אנחנו לא דנים על החוקיות.

מירי רגב: החוקיות אושרה כבר על-ידי יועמ"ש.

מירי רגב: מה את קופצת בלי להבין על מה מדובר?

יפעת קריב: אני לא קופצת, אני מבינה בדיוק על מה מדובר.

יפעת קריב: אני מבינה בדיוק.

מירי רגב: את רוצה לדבר על היישובים באיו"ש – נדבר על החוקים באיו"ש, אבל - - -

יפעת קריב: הפקידים לא יכולים לקבל החלטה האם להחיל את החוק.

מירי רגב: הם לא מקבלים החלטה.

מירי רגב: זה היועמ"ש קיבל החלטה.

מירי רגב: הוא אישר את זה.

<חננאל דורני: האלוף ימשיך לחתום על הצווים.

<קריאות: - - -

מירי רגב: אבל זה כבר מאושר, אלה דברים שמאושרים על-ידי יועמ"ש, הם פשוט לא עושים את ההתאמות.

יפעת קריב: מאושר בכנסת לקיים את הדיון - -

מירי רגב: לא.

יפעת קריב: - - לא מאושר להחיל את החוק.

מירי רגב: לא, לא.

מירי רגב: את טועה, את לא יודעת על מה את מדברת.

יפעת קריב: אני יודעת בדיוק על מה אני מדברת.

<חננאל דורני: האלוף ימשיך לחתום על החוקים והצווים.

מירי רגב: האלוף צריך לחתום על החוקים.

יפעת קריב: האלוף.

יפעת קריב: אבל לא על-פי הכנסת.

מירי רגב: את ההתאמות הם צריכים לעשות.

יפעת קריב: אבל האלוף צריך לעשות את זה, לא אנחנו.

<קריאה: בשלב זה, עד הסיפוח, האלוף יחתום.

מירי רגב: כרגע האלוף חותם.

יפעת קריב: בסדר, אם האלוף חותם אין עם זה שום בעיה.

מירי רגב: אבל יש בעיה כי יועמ"ש איו"ש צריך לקחת את החוק שאנחנו נניח חוקקנו, על משרות אמון לדוגמה, או גביית ארנונה, שאם הם לא גובים ארנונה, בסוף משרד האוצר צריך.

יפעת קריב: אלוף הפיקוד צריך לעשות את זה.

מירי רגב: יפה.

מירי רגב: אבל מה הוא צריך כדי לעשות את זה?

מירי רגב: הוא צריך התאמות לאיו"ש.

מירי רגב: מישהו צריך לעשות את ההתאמות המשפטיות לאיו"ש.

יפעת קריב: אוקיי, זה התפקיד שלו לעשות.

מירי רגב: אבל הוא לא עושה את זה.

מירי רגב: על זה אנחנו מדברים.

יפעת קריב: וזה מחזיר אותנו בדיוק לסוגיה שאיתה פתחנו את הדיון.

מירי רגב: לא, זה לא מחזיר אותנו.

מירי רגב: מחזיר אותנו לזה שהם לא מבצעים את החוק.

מירי רגב: בבקשה.

<אסף מינצר: בסך הכול – אני אומר את זה גם כמשפטן בעבר – במקרה הזה יש חוקים שאין שום בעיה להחיל אותם, וזה לא לוקח הרבה זמן.

<אסף מינצר: אם אנחנו מדברים על הנושא של משרות אמון, אין פה איזושהי עבודה מקיפה.

<אסף מינצר: ועם כל הכבוד, באמת אני מכבד את היועמ"ש ואת האנשים שעובדים שם, אין שם הרבה מאוד דברים.

<אסף מינצר: אפשר לדבר אחר כך על החוק, נקרא לזה "חוק הפרגולות", אולי יש שם איזה עניין או שניים שצריך.

<אבי נעים: זה הדיון הבא.

מירי רגב: זה הדיון הבא.

<אסף מינצר: אולי יש עניין-שניים שצריך לחשוב איך להחיל, אבל ברור שמועצה מקומית ביהודה ושומרון - -

מירי רגב: זקוקה לאנשים.

<אסף מינצר: - - מתנהלת בדיוק כמו מועצה אחרת, ומשרות האמון נדרשות כמו בתל-אביב - -

מירי רגב: חד וחלק.

<אסף מינצר: - - כמו באלקנה, לצורך העניין.

<אסף מינצר: ולכן, אני לא רואה שום סיבה.

<אסף מינצר: אני רוצה גם להציע, גברתי.

<אסף מינצר: יש מקרים שגם היועמ"ש נעזר במקרים כאלה, שמוציא את זה – כמו שגם את הצעת – למשרד חיצוני.

מירי רגב: נכון.

<אסף מינצר: לכל אחת מהרשויות יש יועץ משפטי ואנחנו מוכנים להציע את העזרה שלנו בחינם.

<אבי נעים: אנחנו נממן את זה.

<אסף מינצר: אנחנו נממן את זה.

<קריאה: הצענו את זה, ולא הסכימו.

מירי רגב: למה לא הסכימו?

<קריאה: תבדקו אותנו.

מירי רגב: הרי ממילא זה לא יהיה בלי פיקוח של היועמ"ש.

מירי רגב: מה הבעיה?

<קריאה: תבדקו אותנו, תעשו ועדה שמורכבת מראשי הרשויות.

מירי רגב: מה הבעיה שדבר כזה יקרה?

מירי רגב: הסיפור כרגע זה בעיית כוח-אדם.

מירי רגב: אני אומרת, יש בעיית כוח-אדם, והתפקיד באמת של איו"ש זה לדאוג קודם כול לביטחון, לא לנושאים האזרחיים.

מירי רגב: כן צריכים להיות שם אזרחים, לא צריכים להיות שם אזרחים, זה לא הדיון.

מירי רגב: זה לא הדיון.

מירי רגב: יש שם אזרחים.

מירי רגב: כרגע, 400,000 אזרחים לא נהנים מחוקי הכנסת.

מירי רגב: למה?

מירי רגב: בגלל שאין כוח-אדם לעשות את ההתאמות הנדרשות.

מירי רגב: בואו נאפשר לאיו"ש שהם ישכרו, כל תושבי איו"ש ישכרו משרד של יועץ משפטי.

<אסף מינצר: אני מוכן לסייע לרכז את הנושא הזה מטעם החברים.

מירי רגב: על כל חוק שהכנסת מביאה, הם יעשו את ההתאמות הנדרשות לאיו"ש, יעבירו את זה אליכם – אל היועץ המשפטי לממשלה וליועמ"ש איו"ש, ואז זה יעזור להם.

מירי רגב: אני בכנסת, יש לי מתמחים שעוזרים לי בזה, לכל חבר כנסת.

מירי רגב: למה שלכם לא יהיה, אם הם לא מסוגלים לעשות את זה?

מירי רגב: זו הצעה מצוינת.

מירי רגב: אני אביא את זה היום בפני השר.

<אסף מינצר: גברתי, אני מוכן לרכז את הנושא הזה בשם ראשי הרשויות.

<אסף מינצר: אין לי גם בעיה שיביאו נציג – בכיר ככל שיהיה – מיועמ"ש איו"ש שיישב שם ויפקח.

<אסף מינצר: אנחנו נממן את עלות התקן הנוסף שלו, הרשויות עצמן, ובא לציון גואל.

<אבי נעים: ברגע שהוא צריך לשבת שם, אין לו זמן.

מירי רגב: אני אשלח את המכתב הזה ליועמ"ש.

<קריאות: - - -

מירי רגב: מה הבעיה עם זה?

מירי רגב: גרשון.

מירי רגב: נציגת היועמ"ש, ענת.

מירי רגב: מה הבעיה לאפשר לראשי המועצות להתאגד, לקחת משרד ייעוץ, ולעשות את ההתאמות הנדרשות?

<ענת אסיף גיל: אני לא רוצה להגיב להצעה הזאת בשליפה כרגע.

מירי רגב: טוב, אני אעביר את זה לחוות דעת של היועץ המשפטי לממשלה ושרת המשפטים.

<ענת אסיף גיל: אפשר קודם לייעוץ המשפטי של הכנסת.

מירי רגב: לא, מה זה קשור לכנסת?

מירי רגב: פתאום מעניין אתכם הכנסת?

מירי רגב: הכנסת מחוקקת חוקים, אתם צריכים לעשות את ההתאמות ואתם לא עושים אותן, אז מה זה עכשיו חוזר לכנסת?

<ענת אסיף גיל: אני רק אומרת - - -

מירי רגב: הכנסת עובדת קשה, מחוקקת חוקים.

מירי רגב: למה אתם לא עושים בזמן את ההתאמות ל-400,000 תושבים?

<ענת אסיף גיל: עוד פעם אני אומרת.

<ענת אסיף גיל: אל"ף, בהנחה שאין קשיים חוקיים בהפרטת ייעוץ משפטי בהקשר שהוצע, אני לא בטוחה כמה המתווה הזה ייעל את המהלך.

מירי רגב: למה?

מירי רגב: הוא יכין כבר את ההתאמה.

<ענת אסיף גיל: אני מזכירה שלפני כמה דקות אמרתי שאנחנו חושבים על מהלך אחר.

מירי רגב: הבנתי, אבל עד שתחשבו על המהלך הזה, עד שהמהלך שאתם הצעתם – שהוא מהלך מצוין – יבוא לידי ביטוי, בינתיים יש 400,000 - - -

<ענת אסיף גיל: אז במקום - - -

מירי רגב: בינתיים.

<ענת אסיף גיל: אז אנחנו נקדם את זה במקום כרגע לחוות דעה על ההצעה.

מירי רגב: לא, לא, אין מה לקדם את זה.

<ענת אסיף גיל: זה דווקא נראה לי תעדוף יותר נכון.

מירי רגב: אני לא מבינה מה הבעיה.

מירי רגב: אם הם מחר שוכרים משרד ייעוץ משפטי - -

<ענת אסיף גיל: הם יכולים לשכור ייעוץ משפטי והם יכולים לשכור מה שהם רוצים - - -

מירי רגב: - - שמעביר לכם חוות דעת להתאמות חוקים - - -

<ענת אסיף גיל: גברתי, אין שום בעיה שהם ישכרו לפי הכללים שלהם ומה שמותר להם, ייעוץ משפטי, ויכינו מכתבים, שבמקום שהם יהיו פנייה – כמו שהיום מישהו יושב וכותב מהקושי שהוא נתקל בו – שיהיה לזה גם אלמנט משפטי.

מירי רגב: הצעת חוק מתואמת.

<ענת אסיף גיל: אבל אני לא חושבת שאנחנו ניתן לזה מעמד משפטי פורמלי כחלק מעבודת הייעוץ של הממשלה ושל יועמ"ש איו"ש.

מירי רגב: בסדר.

מירי רגב: לא ביקשתי שתיתנו להם מעמד פורמלי.

<ענת אסיף גיל: אבל אף אחד גם היום לא מונע מהם.

<אסף מינצר: בואו ניקח את שני החוקים האלה כ"טסט קייס".

<אסף מינצר: אנחנו ניקח את הנושא של ההתאמות האלה - - -

<תומר רוזנר: תעשו.

מירי רגב: תעשו את זה.

מירי רגב: אף אחד לא מפריע לכם.

<ג'וש גולדשמיד: מיותר.

<ענת אסיף גיל: זה לא דורש אישור מהיועץ המשפטי.

<אסף מינצר: רק נדע שמשתפים אתנו פעולה בתוך זמן מסוים.

מירי רגב: בוודאי.

יפעת קריב: הם לא יכולים לקבל החלטה אם הם משתפים אתכם פעולה או לא.

יפעת קריב: אתם יכולים לעשות את העבודה שלכם - - -

<אסף מינצר: לא, אבל נציגי משרד הפנים מוכנים לשתף פעולה.

<ג'וש גולדשמיד: זה לא יפתור את העניין.

<ג'וש גולדשמיד: מיותר.

מירי רגב: בבקשה.

<מעוז ביגון: שמי מעוז ביגון, אני מנכ"ל של מועצה אזורית מטה בנימין, מספר התושבים הגדול ביותר ברשויות האזוריות בכלל, וביש"ע בפרט בוודאי.

<מעוז ביגון: תמונת מצב היום.

<מעוז ביגון: אני מדבר עכשיו על המשרות הנמוכות בדרגות – 1,500 עובדים במועצה האזורית מטה בנימין, מתוכם כ-1,000 עובדים במשרות שבארץ, "סו קולד" בארץ, פטורות היום מהמכרז ונכנסו לנוהל הרגיל.

מירי רגב: כן, הנוהל שאנחנו הבאנו.

<מעוז ביגון: משתק את כל מערכות המועצה, ואני אומר, גם משתק את כל מערכות משרד הפנים.

<מעוז ביגון: ישב אצלנו מר אבנר כהן, ועכשיו כשיש לו עוד מישהו שמסייע בידו, על 1,000 עובדים, שזה מיותר, אין שום עניין, וההצעה שאדוני הציע, זה לא יפתור את הבעיה כי תגיע לאותו צוואר בקבוק בדיוק.

מירי רגב: הבעיה היא שיש שם צוואר בקבוק, זאת האמת.

<מעוז ביגון: נכין את זה, זה יגיע ליועמ"ש, וזה ישב שם הרבה זמן.

<אסף מינצר: הוא יהיה אתנו.

<מעוז ביגון: יש לי הצעה אלטרנטיבית, אם אפשר לומר.

מירי רגב: בבקשה.

<מעוז ביגון: אני חושב שצריך להציע שבררת המחדל צריכה להיות שחוק תוך זמן מסוים חל.

מירי רגב: כן, זה מה שיש עכשיו לגבי שר הפנים.

<תומר רוזנר: לא.

<מעוז ביגון: בררת המחדל שהוא חל, ואם יש עד זמן מסוים זמן להגיב – ליועמ"ש או לכל מי שרוצה להגיב – בסדר, שיגיב עד זמן מסוים.

<מעוז ביגון: אם הוא לא הגיב, זה נכנס, במיוחד בחוקים שזה לא רלוונטי לסטטוס הקרקעי.

מירי רגב: אבל אי אפשר.

מירי רגב: בגלל שצריך לעשות התאמה לאיו"ש, זה בעייתי.

מירי רגב: הרי אם לא היה צריך לעשות התאמה לאיו"ש – אם נצליח להעביר החלטה שכל הנושאים האזרחיים באיו"ש לא מטופלים על-ידי הצבא - -

<מעוז ביגון: "בילד-אין".

מירי רגב: - - אלא על-ידי גורם אחר אזרחי, אז בזה נגמר העניין.

<מעוז ביגון: גברתי, כבר בהכנת החוק אפשר להתייחס לזה, בסעיפים מאוד נקודתיים.

<מעוז ביגון: בחלק מהחוקים זה לא רלוונטי ההתאמה כי זה ממש "העתק הדבק" באופן מובהק, ואז זה ייכנס, בררת המחדל תהיה שזה חל.

<מעוז ביגון: אם יש הערות, שיעירו תוך זמן מסוים.

<ג'וש גולדשמיד: תחשוב שהיא מגישה תקציב ולא מתייחסים תוך 30 יום.

מירי רגב: לא, אז אולי צריך לא לאשר תקציב שם.

<קריאה: 30 יום, 60 יום, לא משנה.

מירי רגב: אם כך, אם נוח להם רק לקחת כסף מ-400,000 תושבים, וכל מה שקשור למשרד האוצר, חל באופן מלא, ולגבי המשרדים האחרים לא, צריך גם לא ללכת עם משרד האוצר.

מירי רגב: זו דעתי.

מירי רגב: צריך לעשות פה הפגנה אמיתית לשר הביטחון, לשר האוצר ולממשלה הזאת.

מירי רגב: לא יכול להיות החוסר צדק הזה, שמה שקשור במשרד האוצר, הכול חל מצוין ויורד מצוין, כל מה שקשור בלקחת כסף זה מצוין, וכל מה שקשור במשרדים אחרים, זה נתקע אצל יועמ"ש איו"ש.

מירי רגב: זה לא הולך ככה.

יפעת קריב: הדיון פה צריך להיות עם שר הביטחון.

יפעת קריב: מירי, אולי הדיון צריך להיות עם שר הביטחון.

<תומר רוזנר: משרד הפנים אומר שהוא כל כך תומך, תומך.

<תומר רוזנר: שגם הוא יעזור.

<תומר רוזנר: משרד הפנים, הוא נורא תומך - - -

מירי רגב: אנחנו נקיים את הדיון עם דינה, עם היועמ"ש ועם הפצ"ר, זה לא יעבור ככה.

מירי רגב: יש כאן עיוות – עיוות שהוא לא הוגן.

<מעוז ביגון: בכל מחוז במשרד הפנים יש יועמ"ש.

מירי רגב: לא אכפת לי, מצדי שהיועץ המשפטי לממשלה יגיד – אין להחיל, זאת אומרת אין לעשות התאמות.

מירי רגב: אין לעשות התאמות – מאה אחוז, אנחנו בסרט אחר, נתכנס כל ראשי המועצות ונחליט מה עושים.

מירי רגב: אבל מרגע שזה חוקי ושרת המשפטים והיועמ"ש אמרו, יש לעשות התאמות של חוקים שחוקקו בכנסת לאיו"ש, וזה לא קורה בגלל פקידוּת, שאין לה מספיק כוח-אדם, זאת בושה, זה צפצוף על חוקי הכנסת.

מירי רגב: זהו, זה מה שיש לי להגיד.

מירי רגב: אין לי בעיה, אם זה לא חוקי לא נעשה את זה, אבל בהתאמות, מה פתאום.

מירי רגב: בבקשה.

<חן פיליפוביץ: כבוד היושבת-ראש.

<חן פיליפוביץ: חן פיליפוביץ מהר אדר.

<אבי נעים: ראש המועצה.

<חן פיליפוביץ: אני ממשיך את דברי חברי.

<חן פיליפוביץ: אני מתחבר לגמרי לעניינים של היועץ המשפטי, אבל אני חייב להגיד שאני חושב שחבריי יסכימו אתי שאנחנו ניקח את היועמ"שים שלנו שיעשו את האדפטציה, והם עושים אותה בפועל היום.

<חן פיליפוביץ: אני לא חושב שיש צורך בעוד משרה, בעוד אדם.

מירי רגב: לא, אין בעיה.

מירי רגב: היא גם אמרה פה – אני צריכה להעביר את ההצעה ככלל להתייחסות היועמ"ש.

<חן פיליפוביץ: אין בעיה.

מירי רגב: כרגע אין לכם שום בעיה להעביר - -

<חן פיליפוביץ: נכון.

<קריאה: תעבירו.

מירי רגב: - - את ההתייחסות שלכם, עם הצעת חוק שיש לה התאמה, אבל תהיו מתואמים ביניכם.

<חן פיליפוביץ: נכון, ואנחנו עושים את זה.

<ג'וש גולדשמיד: זה ייתקע באותה מידה.

מירי רגב: ולא כל ראש עיר, כל ראש מועצה - - -

<ג'וש גולדשמיד: זה ייתקע באותה עיר.

<חן פיליפוביץ: דבר שני, אנחנו עושים את זה בפועל; ודבר שלישי, אני חייב להגיד שאבנר כהן, ולא עוד אחד – מה שאמרו פה, עידו - - -

<קריאות: עידו.

<חן פיליפוביץ: מה שאמרת קודם, עוד אחד – שוב, אני חושב שלא רצית לפגוע בו.

<קריאות: - - -

<חן פיליפוביץ: אנחנו בהחלט מרגישים - הוא בא אלי ואנחנו יושבים על משרות ואנחנו עושים את ההתאמה דה פקטו, אז חבר'ה, אני דווקא כן מרגיש שיתוף.

<מעוז ביגון: אדוני, אלף משרות, אתה מבין מה זה?

<מעוז ביגון: בהר אדר אתה לא מבין את הפרופורציות.

<חן פיליפוביץ: אני מבין לגמרי, אבל אני מדבר על המועצה שלי.

<מעוז ביגון: אלף משרות.

<חן פיליפוביץ: אין לי ויכוח אתך.

<חן פיליפוביץ: תודה רבה.

מירי רגב: לגבי משרות האמון, מתי לדעתכם בתעדוף היועמ"ש זה יגיע לידי ביטוי?

מירי רגב: עד שנקבל את כל זה, ואנחנו גם נקיים מייד אחרי חוק המסתננים דיון עם דינה ועם כל הגורמים הרלוונטיים, אני לא מתכוונת להמתין עם זה, אבל כרגע בתעדוף שלכם זה נמצא בתחתית, מתחת לתחתית, מתחת למתחת לתחתית?

מירי רגב: מתי לדעתך תהיה לכם התייחסות למשרות האמון?

<סרן אלי לברטוב: זה ממש לא נמצא מתחת לתחתית, וחשוב כאן לציין שכשמובאת בפנינו סוגיה – בין אם במישרין, בין אם באמצעות ראש המינהל האזרחי, בין אם בפניות של ראשי המועצות שמכירים היטב את הדרך להתקשר אתנו – שהנושא מפריע בצורה משמעותית ולא על דרך של פנייה ראשונית שמועברת אלינו באמירה של יש טיוטה או שזו איזושהי הצעה שהיא חשובה – וכל חוק הוא חשוב – אבל בסוף-בסוף - - -

מירי רגב: הבנתי את מה שאתה אומר.

מירי רגב: את זה הסברת לי גם קודם.

מירי רגב: אני מבינה מהר כשמסבירים לי לאט.

מירי רגב: שאלתי אותך מתי הנושא של משרות האמון, תהיה לו התאמה לאיו"ש.

<סרן אלי לברטוב: גברתי, כיוון שהיום, רק היום, חודדה החשיבות של זה גם על-ידי מועצה אזורית בנימין - -

מירי רגב: אה, הבנתי.

<סרן אלי לברטוב: - - גם על-ידי מועצה אזורית שומרון, נשים את זה בסדר עדיפות.

<ג'וש גולדשמיד: עד שראשי רשויות לא זוחלים ארבע שנים, זה לא - - -

<קריאות: - - -

מירי רגב: גרשון, אני אומרת לך חד וחלק.

מירי רגב: אנחנו הולכים עכשיו לקראת בחירות.

מירי רגב: אם אתם לא תביאו את הכוח שלכם בצורה רצינית מול ראש הממשלה והשרים הרלוונטיים, אנחנו נמשיך להיות מנוהלים על-ידי פקידים.

מירי רגב: זה המצב היום, חד וחלק.

מירי רגב: זה בושה וחרפה מה שקורה היום.

<גרשון מסיקה: אני אומר, כבוד היושבת-ראש - - -

מירי רגב: פשוט לא יאומן, הוא לא יכול להעסיק עובד, הוא לא יכול להוציא מכרז כי אין התאמה של איו"ש.

מירי רגב: זה בושה.

מירי רגב: בושה.

מירי רגב: מכתב של המרכִִּז של שר הפנים בעניין הזה אליכם.

מירי רגב: לא הבנת את המשמעות – מאה אחוז, אני אזמן אותך כל שבוע לדיון שתבין את המשמעות של העניין.

<סרן אלי לברטוב: גברתי, משמעות לא במובן זה שהחוק הוא חשוב אלא במשמעות של כמה זה חשוב כדי לקבוע סדר עדיפויות.

<סרן אלי לברטוב: אני לא לבד, אנחנו חמישה-שישה אנשים שמטפלים בזה, אבל כשמסתכלים חמישה-שישה אנשים – ולא משנה כמה, גם אם נכפיל פי-100 – התשובה היא שבסוף משהו יהיה ראשון ומשהו יהיה שני.

מירי רגב: זה ברור לי.

מירי רגב: לכן אנחנו מציעים לכם עזרה ולכן אני אפנה ליועמ"ש ולשרת המשפטים משום שאנחנו לא מדברים על חוקיות העניין.

מירי רגב: חוקיות העניין ברורה.

מירי רגב: אנחנו מדברים על בעיה ביורוקרטית של כוח-אדם, שלא מתבצעת ל-400,000 תושבים, צריך לתת להם מענה.

מירי רגב: אי אפשר להגיד, אנחנו עובדים עכשיו על עבודת מטה.

מירי רגב: עבודת מטה, תעבדו עליה.

מירי רגב: בינתיים, עד שעבודת המטה הזאת תהיה, צריך לקחת את ההצעה של ראשי המועצות כאן, הם יביאו את ההתאמה לחקיקה שהכנסת תחוקק, ואתם תעברו עליה.

מירי רגב: אין דרך אחרת.

<סרן אלי לברטוב: חשוב מאוד להבחין בין המקרה הזה למקרים אחרים.

מירי רגב: אוקיי.

<סרן אלי לברטוב: במקרה הזה אכן, כנראה שאין בעייתיות, אין התנגשות עם דין בין-לאומי.

<סרן אלי לברטוב: מקרים אחרים, חוקים אחרים, אנחנו מייד נעבור לחוק האחר - - -

מירי רגב: הרי ענת, אתם מלווים אותם, ובאמת עם כל הכבוד, אני אומרת – זה פשוט בושה.

מירי רגב: הרי אתם רואים את החוק הזה.

מירי רגב: החוק הזה, אין לו היבטים, לא לבין-לאומי, וחס וחלילה ז'נבה לא תיקח את היועץ המשפטי לממשלה ותשים עליו איקס, חס וחלילה, ודאי לא אתכם.

מירי רגב: מה שקורה בארץ, שטויות, העיקר שבז'נבה יאהבו אתכם, ואוהבים אתכם ומחבקים אתכם.

מירי רגב: אין דבר כזה יותר טוב מהיועמ"ש שלנו.

מירי רגב: עכשיו אני אומרת, אבל חוק כזה, שלא מתעסק בז'נבה ולא מתעסק עם שום דבר, מאפשר רק לראשי מועצה למנות נהג, למנות משרה – מה שנתנו אפשרות לכפר סבא ולכל אחד אחר - למה אי אפשר לקחת חוק כזה, רואים שאין לו היבטים, אוטומטית מוציאים מכתב, מאושר?

מירי רגב: זה לא אמור לקחת חודשים.

מירי רגב: זה גם לא עניין של תעדוף כי ברגע שאתם מתעדפים את המשימות – בסדר, יש חוקים בעייתיים.

מירי רגב: בסדר, אני מבינה את זה, אבל כשזה לא בעייתי, בתעדוף הראשון, בסינון הראשון אתה אומר – זה משרות אמון, זה על אנשים שיעבדו כדי שיאפשרו להם לנהל את המועצה, לתת שירות לתושבים שהם נבחרו על-ידם.

מירי רגב: אז מה הבעיה להגיד, זה לא דורש שום התייחסות, זה לא בעייתי, חותמים על זה, רוצו על זה.

<ענת אסיף גיל: שני דברים.

<ענת אסיף גיל: קודם כול, גם במשרד המשפטים אין פונקציה שעוברת על כל החקיקה הישראלית ועושה את החשיבה מה מתאים ומה לא מתאים, בשביל זה המשרדים המקצועיים הם יותר מתאימים לזה כי כל משרד מכיר את החקיקה שלו.

מירי רגב: בסדר, הבנתי, אבל זה עובר אליכם.

<ענת אסיף גיל: לא.

<ענת אסיף גיל: מה זאת אומרת עובר?

מירי רגב: זה עבר אליכם - אבנר כהן, המכתב הזה נשלח אליכם ב-25 במאי.

מירי רגב: עזבו, המשרד הרלוונטי לא עשה את ההתאמות, משרד המשפטים – עזבי – המכתב נשלח אליכם ב-25 במאי.

מירי רגב: מגיע מכתב כזה אליכם.

<ענת אסיף גיל: גברתי, קודם כול, כמו שגם ציינת בתחילת הדיון, יכול להיות שהמכתב הזה הגיע למישהו במשרד המשפטים, לא מהמחלקה שלי.

<ענת אסיף גיל: אני אישית לא קיבלתי.

מירי רגב: ללשכה המשפטית, לאזור יהודה ושומרון, רס"ן יותם הר-ציון.

<סרן אלי לברטוב: לא, זה הגיע אלינו, גברתי.

<ענת אסיף גיל: אני, כמשרד המשפטים, יועץ המשפטי לממשלה.

מירי רגב: אז אני שואלת.

מירי רגב: מגיע אליכם, אתם מבינים שלחוק הזה אין משמעויות.

<ענת אסיף גיל: רגע.

<ענת אסיף גיל: נניח - - -

מירי רגב: אז מה הבעיה ישר כזה מכתב, להוריד אותו כדי שה-tray שלכם לא יגיע עד התקרה?

<ענת אסיף גיל: גברתי, מגיעות הרבה פניות כאלה ואחרות, זאת ספציפית אני לא מכירה, אבל מגיעות.

<ענת אסיף גיל: אין דבר כזה בעולם המשפטי של משהו שאתה אומר: וואו, זה כלום.

<ענת אסיף גיל: אתה צריך לפתוח את החוק, לבדוק, להעביר, אין מה לעשות.

<תומר רוזנר: אין להם מישהו שיתעסק עם זה.

מירי רגב: הבנתי.

<ענת אסיף גיל: גברתי מכירה גם מנושאים אחרים שנדונים פה.

<ענת אסיף גיל: לא כל פנייה של רשות מקומית ישראלית נענית מייד על-ידי משרד הפנים.

<ענת אסיף גיל: מה לעשות, יש עומסים.

מירי רגב: הבנתי.

מירי רגב: מתי לדעת

מירי רגב: כם הדבר הזה, שאין לו קשר עם שום דבר – כלום בעולם, רק להתנהלות פנימית שלנו – מתי לדעתכם יוכלו ראשי מועצות ליהנות מתפקידי משרות אמון?

<סרן אלי לברטוב: גברתי, לאור החשיבות, כפי שהובהרה היום, זה ייכנס לסדר עדיפות הכי גבוה שיש מבחינת החקיקה האזרחית.

מירי רגב: כן, ולכן?

<סרן אלי לברטוב: אני לא רוצה להתחייב ולהגיד שזה יהיה בעוד שבוע או בעוד שבועיים, כלומר לתחילת רבעון א' של שנת העבודה הבאה, שזה בעוד חודש.

מירי רגב: אוקיי.

מירי רגב: בינואר, אם ירצה השם – והממשלה לא תיפול, והכנסת תוכל לעשות דיוני מעקב - - -

<תומר רוזנר: הכנסת יכולה לקיים דיונים גם - - -

מירי רגב: הכנסת תמשיך לעשות דיוני מעקב על החלטותיה, אני לפחות מתכוונת לעשות את זה; אמרתי לכם, זה לא ועדת חוץ וביטחון, שם ליטפו אתכם.

מירי רגב: פה אתם תיתנו תשובות אזרחיות.

מירי רגב: זה חד וחלק, אני אומרת לכם חד וחלק.

<סרן אלי לברטוב: גברתי, רק שלא יהיה ספק.

<סרן אלי לברטוב: אנחנו שמחים לתת תשובות - -

מירי רגב: מאה אחוז.

<סרן אלי לברטוב: - - וגם הפורום הזה, לצורך העניין, רק עוזר לנו - - -

מירי רגב: אנחנו נעזור לכם.

מירי רגב: אני מוכנה לעשות עוד דבר.

מירי רגב: אני מוכנה שהתאמות החקיקה ייעשו אצלי כיושבת-ראש הוועדה, מה אתה אומר על זה?

<ענת אסיף גיל: אנחנו בטוחים שאת מוכנה.

מירי רגב: הנה, אני רוצה לעזור לכם.

<אבי נעים: למה לא.

<אבי נעים: למה לא.

מירי רגב: יש יועץ משפטי לוועדה, יש לנו הרבה זמן בוועדה הזאת, אין לנו לא את חוק המסתננים ולא שום דבר.

<אבי נעים: אבל למה לא.

מירי רגב: יש לנו פה הרבה זמן.

מירי רגב: אני מוכנה לעשות את התאמות החקיקה, לעזור לכם, לסייע לכם.

מירי רגב: אתם לא רוצים את העזרה הזאת, אני מבינה.

<אבי נעים: זה צריך להיות מנגנון אוטומטי.

<אבי נעים: צריך להיות מנגנון אוטומטי – כל חקיקה.

מירי רגב: הבנתי.

מירי רגב: זה מה שהם רוצים לעשות, המנגנון האוטומטי.

מירי רגב: זה כרגע נמצא בבחינה.

<ענת אסיף גיל: לא.

<ענת אסיף גיל: לא מנגנון אוטומטי.

מירי רגב: לא מנגנון.

<ענת אסיף גיל: ממש לא.

<אבי נעים: למה ממש לא?

מירי רגב: רגע, אבי.

<ענת אסיף גיל: מנגנון אוטומטי, תדבר עם ראש הממשלה, יש ערר על הצעת חוק רוחבית כזאת שכולכם מכירים.

<ענת אסיף גיל: זה לא הכיוון שהולכים אליו.

מירי רגב: ברור לי שלא יהיה מנגנון אוטומטי.

מירי רגב: ברור שצריך לעשות התאמות.

<ענת אסיף גיל: שיפור המנגנון.

מירי רגב: כדי לעשות את ההתאמות אתם עכשיו בודקים אופציה למהלך שמשרד המשפטים יוזם, והיועמ"ש בירך עליו, שבעצם כל משרד יוכל לעשות עם חקיקת החוק את ההתאמות הנדרשות לאיו"ש.

<ענת אסיף גיל: לא לעשות.

מירי רגב: להציע.

<ענת אסיף גיל: להתחיל את המהלך, לא רק בפנייה אלא בטיוטה, ולרכוש את המומחיות.

<ענת אסיף גיל: עוד נקודה שחשוב לחדד כי את אומרת - - -

מירי רגב: אבל זה לא יעזור.

מירי רגב: גם אם הם יכינו לכם, לא מגדילים את התקנים באיו"ש ואצלכם ביועמ"ש, ושוב, 400,000 תושבים יסבלו.

<ענת אסיף גיל: אנחנו לא מתנגדים להגדלה בעניין הזה - - -

<אסף מינצר: אנחנו מבקשים אם אפשר לבקש מהיועץ המשפטי שיבחן את ההצעה של ראשי המועצות.

מירי רגב: אני אוציא את זה במכתב.

מירי רגב: לגבי נושא אחד יש לנו אור בקצה המנהרה.

מירי רגב: הנושא הזה, לקראת ינואר אני מקווה שיוכלו לפרסם מכרזים ויוכלו להביא משרות אמון כפי שהם רוצים.

מירי רגב: הנושא השני הוא קצת יותר מורכב, סעיף 145ג לחוק התכנון והבניה, שהוסף במסגרת הרפורמה של תיקון 101, שוועדת הפנים הובילה לאחר חצי שנה כמעט של דיונים.

מירי רגב: הצלחנו להביא רפורמה שתבזר את הסמכויות לוועדות המקומיות.

מירי רגב: בסוף, כל הרפורמה וכל החוקים הם לא מטרה, הם אמצעי כדי לעזור לאזרח בבעיות השונות שהוא נתקל בהן מול גורמי הממשלה או גורמים נוספים.

מירי רגב: ולכן שאלנו מדוע בעצם החוק הזה, התיקון – 145ג – גם הוא אינו מיושם באיו"ש.

מירי רגב: מדובר בזירוז הליכי הרישוי והפטור.

מירי רגב: זה הדבר העיקרי.

מירי רגב: נכון, תומר?

<תומר רוזנר: סעיף 145ג, כפי שאמרת גברתי, הוא חלק מהרפורמה הגדולה, וספציפית הסעיף הזה עוסק בפטור מהיתרי בנייה לעבודות מסוימות, כמו למשל הקמת מצללות, הידועות כפרגולות.

מירי רגב: הפרגולה והמזגן.

<תומר רוזנר: מזגן, דוד שמש, וכולי.

מירי רגב: זה גם לא קשור לדעתי.

מירי רגב: זה לא בנייה נוספת, חס וחלילה, באיו"ש.

מירי רגב: אתם יודעים.

מירי רגב: זה רק בנייה קיימת ששם נייעל תהליכים.

<אבי נעים: אני חייב להגיד עוד משפט לרקע.

<אבי נעים: משרד הפנים תקצב 75 מיליון שקלים את הוועדות.

מירי רגב: כמה הוא תקצב?

<אבי נעים: 75 מיליון שקלים את הוועדות המקומיות בכל מדינת ישראל.

<אבי נעים: הוועדות המקומיות ביהודה ושומרון לא קיבלו שקל.

<אבי נעים: אני פניתי - - -

<גרשון מסיקה: החוק לא חל.

מירי רגב: זה לא טענה אליהם.

מירי רגב: זה טענה למשרד הפנים.

<קריאה: דבר גורר דבר.

<אבי נעים: זה ברקע של הדברים.

<אבי נעים: הרעיון היה לתת כוח-אדם ואמצעים על מנת לשפר ולייעל את הוועדות המקומיות.

<אבי נעים: אנחנו כל היום מותקפים על זה שיש חוסר סדר.

<אבי נעים: בבקשה, תעזרו לנו, תנו לנו כוח-אדם ואמצעים.

<אבי נעים: סוגיה ראשונה.

מירי רגב: אצלך זה תקציב שלא - - -

<גרשון מסיקה: לא, אבל הטיעון שלא קיבלנו, כי החוק לא חל אצלנו.

<אבי נעים: נכון.

<אבי נעים: זה הנימוק.

<אבי נעים: פניתי לשר.

<אבי נעים: הגברת בינת שוורץ אמרה לי שבוחנים את הדרך כיצד לחזק את הוועדות המקומיות גם ביהודה ושומרון.

<אבי נעים: הנקודה השנייה היא בכלל ביטחונית.

<אבי נעים: אתם צריכים להבין.

<אבי נעים: שר הפנים, אחרי "צוק איתן", בהמלצת השלטון המקומי, הוציא צו פטור מהיתר לממ"דים.

<אבי נעים: מלחמה, טילים.

<אבי נעים: הפטור הזה לא חל ביהודה ושומרון.

<תומר רוזנר: זה לא הסעיף הזה.

<תומר רוזנר: זה סעיף אחר.

מירי רגב: כן.

מירי רגב: לא משנה.

<אבי נעים: אבל זה אותו רעיון.

<גרשון מסיקה: המשך ההתעללות.

<אבי נעים: אנחנו, לא מגיעה לנו גם ההגנה מטילים בגלל שאנחנו ביהודה ושומרון.

<גרשון מסיקה: כל הזמן התעללות.

מירי רגב: משרד הפנים, קודם כול, התייחסות.

מירי רגב: אני מבינה שהכסף לא עובר בגלל שכרגע היועמ"ש לא עשה את ההתאמה המתאימה לאיו"ש?

<אבי כהן: לא, זה שני דברים שונים.

מירי רגב: אז בבקשה.

<אבי כהן: אבי כהן, מנהל אגף במינהל התכנון.

<אבי כהן: אני אתחיל דווקא מהפטור מהיתר, מהתקנות, שזה נושא הדיון, אחרי כן אם נרצה אנחנו נדבר על כל מה שאתם רוצים.

<אבי כהן: אנחנו בעד להחיל את התקנות.

<אבי כהן: אנחנו עשינו בדיקה אצלנו.

מירי רגב: כן, אני יודעת.

מירי רגב: זה גם מה שהשר סער אמר, ותכף נשמע גם את גלעד ארדן.

<אבי כהן: השר סער לא רק אמר, הוא גם הוציא מכתב.

<ג'וש גולדשמיד: כתב את זה ביולי.

מירי רגב: אבל זה רק שר.

מירי רגב: פקיד קובע בסוף, אתה יודע.

<אבי כהן: מקצועית גם, אנחנו לא חושבים – למרות שזה תחת הכותרת של תכנון ובנייה, אנחנו לא חושבים שבמקרה הזה, בניגוד למשל לתקנות שבס, שמוסיפות יחידות דיור, פה אין תוספת יחידות דיור.

<אבי כהן: יש רק הקלה לאזרחים.

מירי רגב: זה מה שהוא אמר, שחס וחלילה - - -

<אבי כהן: אני רוצה להגיד מילה על סדרי עדיפויות כי זה עלה כאן.

<אבי כהן: לממשלת ישראל יש סדרי עדיפויות.

<אבי כהן: יש לה סדרי עדיפויות להפחתת הרגולציה, יש לה סדרי עדיפויות לשירות לאזרח.

<אבי כהן: פה יש לנו מה לשפר, בתוך הממשלה, ואני חושב שהמינהל האזרחי והרמ"א צריכים להרגיש חלק מהממשלה בעניין הזה.

<אבי כהן: סדרי עדיפויות צריכים להיות אחד.

<אבי כהן: ולכן, אם יש הפחתת רגולציה, זה צריך להיות בראש סדרי העדיפויות.

<אבי כהן: אנחנו בקשר עם יועמ"ש איו"ש בנושאים שונים, יש פעמים שהם יוזמים אלינו את הפניות בשביל לעשות תיקונים.

<אבי כהן: הרעיון שהציעה הגברת ממשרד המשפטים הוא רעיון מצוין.

<אבי כהן: יש לנו הרבה מה לשפר בתיאום בינינו, ואני מקווה שהדיונים אצלך כאן יתנו תמריץ גם לעניין הזה.

מירי רגב: תהיה בטוח שהדיונים כאן יתמשכו.

<אבי כהן: אני חושב שעבודת מטה היא דו-צדדית פה.

<אבי כהן: אנחנו נפסיק לקבל תשובות לקוניות ואנחנו נתחיל לשמוע, גם להבין יותר את הקשיים.

<אבי כהן: אנחנו חושבים שאנחנו מבינים, הם חושבים שהם מבינים, אנחנו יכולים להבין יותר בעבודה משותפת.

<אבי כהן: זה לגבי הנושא הזה.

<אבי כהן: לגבי הרפורמה – הכסף שהוקצה לרפורמה, אצלך פה התחייבו על הנושא של הכסף לרפורמה, היה לטובת תיקון 101.

<אבי כהן: תיקון 101 לא חל ביהודה ושומרון, לכן לא נלקחו הוועדות המקומיות ביהודה ושומרון מראש.

<אבי כהן: לאור הפנייה של מר אבי נעים ושל מר אבי רואה, החליטו אצלנו במשרד - - -

מירי רגב: מי זה רואה?

מירי רגב: הצבעת על גרשון.

<אבי כהן: הצבעתי על המנכ"ל שלו.

<אבי כהן: מייצגו.

מירי רגב: חשבתי שכבר הוא התחלף, ולא ידעתי.

<מעוז ביגון: יש עוד ארבע שנים לבחירות.

<אבי כהן: ולבחון איך כן לחזק את הוועדות המקומיות ביהודה ושומרון, וזה יתחיל ככל הנראה – יש החלטה כבר של שוקי, של המנכ"ל שלנו, לעשות סקר.

<אבי כהן: הלוא כל המהלך יתחיל מסקר כדי לראות מה יש, מה התפוקות, מה התשומות, לראות איך אפשר לחזק.

מירי רגב: אוקיי.

מירי רגב: בגלל שאתם משרד הפנים ואני יכולה להגיד דברים, והם קורים – לא כמו באיו"ש וביועמ"ש – אז כמובן תכף אני אסכם ונקבל על זה התייחסויות.

מירי רגב: אני מקווה שתוך חודש עבודת המטה של שוקי תסתיים והיא תוכל לתת לנו תמונה.

מירי רגב: עכשיו בבקשה, יועמ"ש - איוש, יועמ"ש לא איו"ש, יועמ"ש הרגיל – ענת כאן.

מירי רגב: כפי שאמרנו, רפורמת התכנון והבניה, 145ג, לא מוסיפה קומות, חס וחלילה, לא מוסיפה גנים.

<תומר רוזנר: זה לא מדויק.

<תומר רוזנר: לצערי הרב, התקנות כפי שהותקנו לבסוף, כוללות גם תוספות בנייה כאלה ואחרות.

מירי רגב: אוקיי.

מירי רגב: גם.

<ג'וש גולדשמיד: לא יחידות דיור.

מירי רגב: בואו נדבר על תקנות שלא מוסיפות יחידות דיור.

<גרשון מסיקה: מחסן.

מירי רגב: לא מוסיפות יחידות דיור אלא מדברות על פרגולה, על מזגן, על הדברים האלה.

<אבי כהן: תומר, איזה הוספה של יחידות דיור יש בתקנות הפטור?

<תומר רוזנר: לא אמרתי יחידות דיור.

<תומר רוזנר: אמרתי, תוספות בנייה.

<אבי כהן: תוספות בנייה, בסדר.

<אבי כהן: איפה שיש תוכנית, עוד פעם.

<אבי כהן: פטור מהיתר, לא פטור מתוכנית.

מירי רגב: נכון.

<תומר רוזנר: לא, מה שדיבר מר נעים, הוא דיבר על פטור מתוכנית.

<אבי נעים: אני דיברתי על פטור מממ"דים.

<תומר רוזנר: נכון, שזה פטור מתוכנית.

מירי רגב: אבל זה לא קשור ל-145ג.

<אבי כהן: אבל זה לא הסוגיה של היום.

מירי רגב: חברים, לא לערבב בשר וחלב עכשיו.

<אבי נעים: נתתי את זה רק כדוגמה.

מירי רגב: אתה צודק.

מירי רגב: מה שהעלה אבי לגבי הממ"דים, זו סוגיה אחרת שצריך להתייחס אליה, ונשמח להתייחס אליה, אבל כרגע אנחנו מדברים על מה שעבר אליי בצורה מרוכזת מגרשון: אחד זה על העיקולים, שסיימנו דיון ראשון; השני זה בעניין של משרות האמון; והשלישי זה סעיף 145ג, ועל זה התייחס פה אבי, נציג בינת שוורץ.

מירי רגב: עכשיו אני מבקשת התייחסויות שלכם לעניין הזה.

<סרן אלי לברטוב: גברתי, קודם כול, אנחנו קיבלנו את הפנייה של משרד הפנים מחודש יולי.

<סרן אלי לברטוב: מייד אחרי זה עברנו על החוק עצמו.

<סרן אלי לברטוב: החוק מעלה קשיים משפטיים לא פשוטים, ששונים מהיעדר קשיים דומים בחקיקה הקודמת שהוזכרה, בין היתר בשל העובדה שדיני התכנון והבנייה חלים על כלל האזור, לא חלים רק בתוך המועצות המקומיות.

<סרן אלי לברטוב: אני אתן דוגמה פשוטה.

<סרן אלי לברטוב: נושאים של גדרות חקלאיות, שאנחנו רוצים לבצע אכיפה, וועדה אחרת בכנסת דנה כאן באכיפה כלפי מבנים כאלה בשטח E1 ובשטחים דומים – בעייתיים להחלה.

<סרן אלי לברטוב: יש שטחים שהם לא בעייתיים להחלה.

מירי רגב: אין לי ספק שיש כאן התאמות שצריך לעשות.

<סרן אלי לברטוב: ולכן, אנחנו פנינו למינהל האזרחי, בין היתר ללשכת התכנון במינהל האזרחי, כדי לבחון ולקבל את עמדתם בשאלה אילו תיקונים מבין התיקונים שאנחנו הצענו בעצמנו כבר, ניתן להחיל באזור יהודה והשומרון, בכדי לסייע לכל אותם תושבים שומרי החוק, כדי שיוכלו להקים את הפרגולות, כדי שיוכלו לתלות מזגנים, וגברתי יכולה להאמין לי שאני כחבר בוועדות התכנון, מעדיף שלא יגיעו אלינו עררים על מזגן.

מירי רגב: הבנתי.

מירי רגב: אני בטוחה.

<סרן אלי לברטוב: זה גם יכול לחסוך לכולנו זמן כדי שנוכל לקדם דברים אחרים במקביל.

מירי רגב: מציע פה היועץ המשפטי לוועדה דבר שהוא נכון.

מירי רגב: אני רוצה להבין, אבי.

מירי רגב: שלח אליכם יועמ"ש איו"ש מה אותן תקנות.

<סרן אלי לברטוב: לא אליהם, גברתי, למינהל האזרחי – מנהלת לשכת התכנון שיושבת פה, נטליה.

מירי רגב: בבקשה.

מירי רגב: גם אצלך יש בעיית כוח-אדם בוודאי, אבל לא באתם לפה לבכות אלא באתם לפה לתת תשובות, לא לתת לי בעיות.

מירי רגב: בעיות יש לכולנו, אז בואי תסבירי לי למה לא ענית ליועמ"ש איו"ש, מהן אותן תקנות, אותם סעיפים בתוך הסעיף הגדול של 145ג, של תוספת מזגן, פרגולה וכו', מדוע אתם לא עונים לו כדי שהוא יוכל להוריד את זה מסדר-יומו.

<סרן אלי לברטוב: אם ניתן, אני אשלים.

<סרן אלי לברטוב: ביום חמישי לפני שבועיים נקבעה פגישה ליום חמישי הקרוב אצל ראש תחום תשתית במינהל האזרחי.

מירי רגב: מצוין, שהכול קורה בשבועיים הקרובים.

מירי רגב: אני מה זה שמחה.

<נטליה אברבוך: עבודה נעשתה.

<נטליה אברבוך: מה שצריך, לשבת ולסיים ולהביא את זה לרשויות.

מירי רגב: מתי זה יקרה?

מירי רגב: אני שמחה שנעשתה עבודה.

מירי רגב: מתי זה יקרה?

<נטליה אברבוך: תלוי בייעוץ המשפטי.

מירי רגב: אה, אז עכשיו זה תלוי בו.

מירי רגב: עכשיו אתם מעבירים את זה מאחד לשני.

מירי רגב: זאת אומרת שאת העברת לו תשובות.

<ג'וש גולדשמיד: היא עושה עבודה טובה.

<נטליה אברבוך: אנחנו לשכת תכנון, ואני קצת פחות משנתיים בתפקיד, ומי שהיה קודם, אנחנו העברנו לכל מיני משרדי ממשלה, כולל שר הפנים, כולל משרד הביטחון, כולל יועמ"ש, רשימות שאנחנו רוצים להקל על התהליכים התכנוניים.

מירי רגב: תעבירו לנו בבקשה את הרשימה הזאת, משרד הפנים.

<נטליה אברבוך: זה קיים בכל המסמכים.

מירי רגב: תעבירו לי בבקשה את הרשימה הזאת.

<נטליה אברבוך: גם במכתב של שוקי עמרני יש שם רשימת דברים שאנחנו שנים מבקשים.

מירי רגב: שנים.

מירי רגב: לא עכשיו.

מירי רגב: שנים.

<נטליה אברבוך: שנים, שנים מבקשים.

מירי רגב: שנים מבקשים.

מירי רגב: שנים.

<ג'וש גולדשמיד: מה חדש?

מירי רגב: סדרי עדיפויות שנים.

מירי רגב: סדרי עדיפויות שקשורים לאזרח – שנים נמצאים בתחתית סדר העדיפויות שלכם.

מירי רגב: שנים.

מירי רגב: לא מעניין אתכם שאנשים, לא היה להם מזגן - -

<סרן אלי לברטוב: - - - זה לא סדרי עדיפויות.

מירי רגב: - - ופרגולה ושיחיו כמו איזה מסכנים.

מירי רגב: שנים.

<סרן אלי לברטוב: גברתי, רק לחדד.

<סרן אלי לברטוב: הפניות לא היו לגבי 145ג, לא על פרגולות.

<סרן אלי לברטוב: הפניות של מנהל לשכת התכנון נידונו עם מנהל לשכת התכנון ונבחנו.

מירי רגב: בסדר.

<סרן אלי לברטוב: יש תשובות שניתנו גם למנכ"ל משרד הפנים בנושא הזה.

<סרן אלי לברטוב: בנושא 145ג, שאליו התייחסתי, גברתי, עוד לא קיבלנו תשובות.

מירי רגב: הבנתי.

מירי רגב: אני מבקשת, אל"ף, להעביר לנו התייחסות משרד הפנים לגבי מה מתוך 145ג לחוק התכנון והבנייה אתם חושבים שהיועץ המשפטי של איו"ש יכול לטפל כבר עכשיו, בלי כל מיני עניינים.

<אבי כהן: מאתנו או מנציגתנו במחוז?

מירי רגב: מאתכם.

מירי רגב: היא נציגה שלכם, אתה תעביר את זה אלי.

<אבי כהן: בסדר גמור.

מירי רגב: תומר.

<תומר רוזנר: סרן לברטוב, אתם עברתם על התקנות ואיתרתם דברים בעייתיים.

<סרן אלי לברטוב: נכון.

<תומר רוזנר: כמו גדרות חקלאיות, אתה נתת דוגמה ואני מניח שיש עוד.

<סרן אלי לברטוב: יש עוד כמה.

<תומר רוזנר: אני מניח.

<תומר רוזנר: אבל יש דברים שברור שהם לא בעייתיים – מזגן, דוד שמש, פרגולה, וכולי, אותם דברים.

<תומר רוזנר: מדוע אי אפשר לעשות את - -

<אבי נעים: החרגה.

מירי רגב: החרגה של שלושה-ארבעה הדברים?

<תומר רוזנר: - - ההחלה בשלבים?

<סרן אלי לברטוב: לא אמרתי לרגע שלא ניתן.

<סרן אלי לברטוב: אמרתי שאנחנו מספטמבר פונים, מבקשים לעשות על זה דיון במינהל האזרחי, שהוא הגוף האמון.

<תומר רוזנר: אבל דיון בדברים שהם בעייתיים.

<סרן אלי לברטוב: לגבי הכול ביחד, ולשמוע - - -

<תומר רוזנר: סרן לברטוב, אני רוצה לשאול אותך שאלה.

<תומר רוזנר: אתם ביקשתם דיון לגבי הנושאים שאתם חושבים שהם עלולים להיות בעייתיים, אבל נושאים שלא עלולים להיות בעייתיים, כמו הדברים הפשוטים של מזגן, פרגולה ודוד שמש – אני נותן את זה כדוגמאות הפשוטות – שלגביהם אני מניח שכל בר-בי-רב מבין שזה לא מעורר בעיות כאלה או אחרות.

<תומר רוזנר: שוב, אני מסייג כי אני לא מכיר את הדין ביהודה ושומרון, אני יודע שהמבנה התכנוני שם הוא שונה לחלוטין, אבל בהנחה שזה אפשרי מבחינת המבנה המשפטי.

<תומר רוזנר: אותם דברים שהם לא בעייתיים, לגביהם אין צורך בדיון כמו שאתה חושב שצריך, לגבי הדברים שלדעתכם עלולים לעורר בעיות, מדוע אי אפשר לעשות החלה מיידית של אותם דברים שהם - - -

<גרשון מסיקה: השר כבר ביולי ביקש.

<גרשון מסיקה: אחרי בדיקה מקצועית ביולי הוא ביקש להחיל את זה.

<גרשון מסיקה: ביולי.

<גרשון מסיקה: חצי שנה.

<סרן אלי לברטוב: קודם כול, זו בדיוק העמדה שלנו, שצריך להחיל חלק.

<סרן אלי לברטוב: בשביל להחיל את החלק הזה אנחנו צריכים לשבת עם הגורמים המומחים.

<סרן אלי לברטוב: זה לא רק שאלה משפטית.

<גרשון מסיקה: נו, אז תשבו.

מירי רגב: אז תשבו.

מירי רגב: חצי שנה לקח לכם לשבת?

<סרן אלי לברטוב: לא, גברתי, אבל יש דברים שאנחנו פונים, בסוף דברים מועברים מייעוץ משפטי, אלה דברים שהם לא כולם משפטיים.

מירי רגב: אבל אתה בעצמך אומר.

מירי רגב: היא הנותנת.

מירי רגב: אתה בעצמך אומר שיש דברים מסוימים שהם לא בעייתיים, אז למה אותם כבר לא לסגור?

<סרן אלי לברטוב: כי הראייה היא תמיד כוללת, וגם העמדה שלנו, משפטית, שמה שהוא נכון - - -

מירי רגב: מתי אתם יושבים לגבי 145ג?

<סרן אלי לברטוב: אמרתי.

<סרן אלי לברטוב: כרגע קבועה פגישה ביום חמישי, 4 בדצמבר.

<תומר רוזנר: עם מי?

<סרן אלי לברטוב: עם ראש תחום תשתית במינהל האזרחי, שהוא הגוף האמון על כלל הנושאים התכנוניים באזור יהודה והשומרון.

מירי רגב: גרשון.

<גרשון מסיקה: קודם כול, אני משבח את היושבת-ראש.

<גרשון מסיקה: באמת, ללא התערבותך – את דיברת על פינג-פונג, ככה אנחנו מרגישים – וגם, זה מלחמת חפירות.

<גרשון מסיקה: זה עוד דבר ועוד דבר ועוד דבר ועוד דבר, במקום לפתור את זה מערכתית, ואני אומר לך, זה התעללות, התעללות, כי בזמנו, תקנות המים, תוך 48 שעות הוחלו.

מירי רגב: כל מה שצריכים כסף לאוצר – זה חל; כל מה שלא צריך כסף – זה לא חל.

<גרשון מסיקה: חוק ההקפאה, 12 שעות זה הוחל.

<גרשון מסיקה: 12 שעות הוחל.

<חננאל דורני: 40 פקחים גייסו.

<חננאל דורני: כשצריך כוח-אדם - - -

מירי רגב: אתם צריכים לעשות שביתה, להגיד לשלטון המרכזי, אתם לא גובים לממשלה עד שהם לא מחילים את כל החוקים הניתנים להחלה.

מירי רגב: חד וחלק, אחרת אתם הופכים להיות רק לעבדים של האוצר, נכון?

<אבי נעים: בהקפאה מצאו 40 תקנים של פקחים תוך יום אחד.

מירי רגב: פשוט בושה.

<גרשון מסיקה: בהקפאה הוספו 40 תקנים של פקחים.

<גרשון מסיקה: 40 תקנים של פקחים.

מירי רגב: בטח.

מירי רגב: כל מה שהממשלה צריכה, ומהר, אז זה עובד מצוין.

<גרשון מסיקה: כבוד היושבת-ראש, אנחנו מפסידים הרבה כסף.

<גרשון מסיקה: למשל, חוק החשמל לא הוחל עד שהתעריף ירד היום ל-60 אגורות, היה 2.04, וזה תפס אותנו ב-60 אגורות, אף אחד לא רוצה לבוא.

<גרשון מסיקה: כנ"ל, אני מתריע, חוק הגז.

<גרשון מסיקה: חוק הגז עכשיו לא מוחל, והיום מפעלים אצלנו משלמים - - -

מירי רגב: אני רוצה לדיון הבא את פולי.

<אבי נעים: לא פולי.

<אבי נעים: דוד מנחם.

מירי רגב: אבל הוא מעליו.

<קריאה: פולי מעליו, האלוף.

מירי רגב: אני צריכה מעליו.

מירי רגב: אני צריכה לדבר עכשיו עם המח"טים?

מירי רגב: אני צריכה לדבר עם אלוף הפיקוד.

מירי רגב: אתה תדבר עם המח"טים, לא אני.

<אבי נעים: המח"טים אוכלים אצלי כל יום שישי.

מירי רגב: אני גמרתי.

מירי רגב: הנה, הגיע לי פה כבר מג"ד.

מירי רגב: אני צריכה תשובות ברורות, של מדיניות.

מירי רגב: בבקשה.

<גרשון מסיקה: אני מתריע על חוק הגז, אנחנו הולכים להפסיד הרבה כסף, ומפעלים אצלנו רוצים לעזוב כי חוק הגז, בקצב הזה, עוד ארבע שנים, חמש שנים יוחל.

מירי רגב: יש לך שר שקוראים לו סילבן, דבר אתו.

<גרשון מסיקה: אל"ף, דיברנו עם סילבן.

מירי רגב: דברו אתו, חבר'ה, מה קורה.

<גרשון מסיקה: לצערי הרב, במדינת ישראל שרים לא קובעים.

<גרשון מסיקה: מי שקובע זה יועמ"שים, זו המציאות.

מירי רגב: בבקשה.

<שרון לוי: שמי שרון לוי, אני מהנדס מטה בנימין.

<שרון לוי: אל"ף, אני כן חושב שלדיונים כאלה צריך להזמין, מעבר לאלי – שהוא עובד מצוין, ואני מרגיש את זה – צריך להזמין פה את יועמ"ש איו"ש כי בעצם הוא הכתובת לכל הדברים.

<שרון לוי: דבר שני, אנחנו פה נלחמים על פרגולות, זאת אומרת הסטנו את הדיון.

<שרון לוי: יש פה את סעיף 62(א), שהוא בכלל לא מדובר, שהוא בתוך תוכניות בתוקף, שהוא מדבר על קווי בניין, שהוא מדבר על הגדלת שטחים לצורכי ציבור, דברים כאלה שבעצם אין שום הבדל מהותי בין בתוך הקו הירוק למעבר לקו הירוק.

<שרון לוי: זה בדיוק אותן סוגיות.

<שרון לוי: אנחנו לא מדברים על תוספת יחידות דיור, אנחנו מדברים על אפשרות לתת קווי בניין - - -

מירי רגב: אני מבינה, אבל אמרנו את זה פה.

מירי רגב: מה, אתה חוזר על מה שכבר אמרנו?

<שרון לוי: לא.

<שרון לוי: הדיון היום זה רק על פרגולות.

<שרון לוי: אני אומר, יש פה הרחבת סמכויות פשוטה, שמדובר על קו בניין של בן אדם מבוגר שקיבל בית לפני 30 שנה, ומשרד השיכון בנה לו את הבית בסטייה לקו בניין והוא לא יכול היום לקבל היתר.

<שרון לוי: הדברים האלה חייבים לעלות לדיון, לא יכול להיות שאנחנו נדון רק בפרגולות.

מירי רגב: זה יותר בעייתי.

מירי רגב: אנחנו צריכים למצוא מנגנונים.

<ג'וש גולדשמיד: קודם כול, 145ג, השר התייעץ עם גורמי המקצוע, הוא כתב:

<ג'וש גולדשמיד: התייעצתי עם גורמי המקצוע.

מירי רגב: בדיוק.

מירי רגב: הדברים הקטנים, אנחנו צריכים לטפל בהם.

מירי רגב: כרגע הדברים הקטנים לא מטופלים, יש דברים גדולים יותר.

מירי רגב: הדברים הקטנים של 145ג, מה שהיה צריך "לעוף", היה צריך לסגור את זה – משרות אמון, לסגור את זה, זה לא זז.

מירי רגב: הדברים היותר בעייתיים, עוד מילא, צריך לשבת על זה, אבל חמש-שש שנים מחכים לתשובות על 145ג?

מירי רגב: אלה דברים שהם לא הגיוניים.

מירי רגב: אני מסכמת את הדיון.

מירי רגב: קודם כול, אני מקבלת מה שאמר כאן נציג משרד הפנים.

מירי רגב: סדרי העדיפויות של הממשלה לא באים לידי ביטוי במינהל האזרחי באיו"ש, שאמור להביא לידי ביטוי את סדרי העדיפויות של הממשלה בכל מה שקשור להפחתת הרגולציה, לסיוע בכל היבטי תכנון ובנייה, וללכת עם הפנים לאזרח.

מירי רגב: הם לא באים לידי ביטוי שם, וזה לצערי בגלל צוואר בקבוק, שוב ביועמ"ש, ובגלל שאין להם קשב לזה.

מירי רגב: אין להם קשב לזה.

מירי רגב: הדבר השני, אני מבקשת מכתב – שתומר יעזור לנו לנסח – ליועץ המשפטי לממשלה, שמבקש – הבעיות ש-400,000 תושבים לא מקבלים שירות של אזרחי המדינה הזאת, והם יכולים לקבל טיפול בדברים שהם לא קשורים לחוק הבין-לאומי, דברים שקשורים באמת במשרות אמון – ניתן את הדוגמאות, שהוא יבין כמה אבסורד המשרד שלו נראה והיועמ"ש נראה, אני רוצה שהוא יבין איזה אבסורדים הגענו – לתת מזגן, לאשר פרגולה, לאשר נהג, לאשר מזכירה.

מירי רגב: אנחנו לא דיברנו עכשיו פה חס וחלילה על בנייה מסיבית באיו"ש.

מירי רגב: אני רוצה שהוא יראה את האבסורד של הדברים, הוא והשרה, אני רוצה שזה יהיה מול העיניים שלהם, כי כשמדברים על 145ג לחוק התכנון והבנייה, אתה נבהל, אבל כשאתה פורט את זה לפרטים, רואים, על זה אנחנו מדברים?

מירי רגב: כן, על זה אנחנו מדברים.

מירי רגב: על ההפקרות הזאת של אנשים במינהל שלא נותנים לזה מענה.

מירי רגב: כן, על זה אנחנו מדברים.

מירי רגב: ומצד שני, כל מה שקשור לגביית כספים, זה רץ מעולה.

מירי רגב: אז יחליט היועמ"ש – האם חוק אחד כן, וחוק אחד לא.

מירי רגב: הוא יחליט, הוא מפרש החוק.

מירי רגב: שהוא יחליט מה נכון ומה לא, לפני שאנחנו נחליט, נתגבש כל ראשי המועצות יחד עם שר הפנים, ונחליט מה אנחנו עושים כי יש כאן מהלך שצריך ללכת עליו, לא יכול להיות מצב כזה.

מירי רגב: אין דבר כזה.

מירי רגב: או שמפרשים את החוק כחוק אחד, או כשרוצים כסף – לוקחים, אז פתאום יש פה חוקים, וכשרוצים להפעיל דברים אחרים, אין פקיד, הפקיד לא קיים.

מירי רגב: לאסוף כסף – הפקיד קיים; לשלוף כסף – הוא לא קיים.

מירי רגב: אני רוצה התייחסות שלו לגבי ההצעה שהביאו כאן ראשי המועצות על כך שהם יכינו את ההתאמה הרלוונטית.

מירי רגב: אותם דברים שאין להם קשר להיבטי איו"ש יקבלו עדיפות – בדיון כמובן, בבחינת הנושא – ואז הם יצאו מהשולחן, כמו פרגולות וכולי.

מירי רגב: דברים שזקוקים להתאמות, אוקיי, הם דורשים התאמות.

<אסף מינצר: גברתי, אני רק מזכיר את עבודת המטה של מנכ"ל הפנים.

מירי רגב: דבר שלישי, אני מברכת על החלטת היועמ"ש – גם זה יהיה כתוב במכתב אליו, לשרת המשפטים, לראש הממשלה, לכל ראשי המועצות, לשר הפנים – אני מברכת על הצעת היועמ"ש שהוצגה כאן על-ידי נציגתו ענת אסיף, שבעצם בוחנת את האופציה שמשרדי הממשלה יעשו את ההתאמה הראשונית או את הנגזרות.

<ענת אסיף גיל: זו הצעה שהגיעה מהפרקליט הצבאי הראשי.

<סרן אלי לברטוב: זה הצעה של הפצ"ר.

מירי רגב: מצוין, ממי שזה לא הגיע, אני מברכת על ההצעה הזאת.

מירי רגב: אני מבקשת לקדם אותה.

מירי רגב: עד שהיא תקודם, בינתיים נראה, אולי ההצעה הזאת שהציעו כאן ראשי המועצה שרוצים לעזור לכם לראות איך אנחנו עוזרים לנו, אז לראות איך אפשר לעשות מהלך שיפתור את הבעיות של כולם.

מירי רגב: אין כאן אגו.

מירי רגב: בסוף, רוצים לפתור בעיה ל-400,000 תושבים.

<ענת אסיף גיל: הם מוזמנים לכתוב.

<תומר רוזנר: שיעשו פיילוט ויראו.

מירי רגב: נכון.

מירי רגב: גם ההצעה שלך לפיילוט יכולה להיות טובה.

מירי רגב: לגבי משרות האמון, אני מקווה שעניין משרות האמון יאושר עד ינואר.

<מעוז ביגון: זה הדירוג הנמוך.

מירי רגב: דבר נוסף, בעניין הרפורמה, 145ג, אני מבקשת התייחסות עד ינואר, ולגבי התקציב שהעלה כאן אבי נעים, 175 מיליון שקלים שקיבלו בכלל, משרד הפנים בוחן את זה, אני מבקשת התייחסות של המנכ"ל גם כן בדיון שאני אקיים בינואר.

מירי רגב: אני מבקשת לזמן את הדיון הבא בינואר, מייד אחרי המסתננים – אם תהיה ממשלה ואם הכנסת תמשיך להתקיים.

<תומר רוזנר: הכנסת תמשיך להתקיים עד - -

מירי רגב: עד מועד בחירות.

<תומר רוזנר: - - כניסתה של כנסת חדשה.

מירי רגב: וואלה?

דב חנין: הכנסת תמשיך להתקיים לנצח.

מירי רגב: לא, אבל אנחנו לא מתפזרים?

דב חנין: רק הכנסת הנוכחית תמשיך להתקיים עד מועד כניסת - - -

<תומר רוזנר: לא.

<תומר רוזנר: הכנסת עובדת עד מועד כניסת כנסת חדשה.

מירי רגב: לא ידעתי.

מירי רגב: אוקיי.

מירי רגב: לי יש פריימריז, אז אנחנו ניתן לאנשים שממונים לבוא לנהל – דוד אזולאי ואחרים ינהלו יותר טוב את הדיונים האלה כי אנחנו ניבחר בפריימריז, לא יהיה לנו זמן לשבת פה, אבל דיונים עקרוניים אני אעשה.

מירי רגב: אנחנו נקיים דיון אחד עם הפצ"ר, עם פולי.

מירי רגב: ניתן להם מראש את הדיונים, שלא יהיה פורום מטכ"ל, שלא יהיה כנס איו"ש, נתאם את לוח הזמנים שלכולם זה יהיה נוח – עם שר הפנים, יועמ"ש איו"ש, עם פולי, עם הפצ"ר, עם דינה, וענת כמובן אבל אני רוצה שדינה תהיה, עם שר הביטחון - בעניין כיצד הם מונעים את צוואר הבקבוק של יועמ"ש איו"ש להתאמות חקיקה חוקיות לאיו"ש, וכל ראשי המועצות והערים באיו"ש.

מירי רגב: אני לא צריכה להסביר לכם מה הכוח הפוליטי שלכם.

מירי רגב: תעשו את זה פשוט.

מירי רגב: תעשו את זה פשוט כי לא יכול להיות מצב שבכל מה שקשור לאוצר, איו"ש עובד מצוין, והיועמ"ש בוודאי מגבה אותו – אנחנו רואים את זה פה בכל החוקים – ומה שקשור לחיים הרגילים, של מזגן ופרגולה, זה נכנס לסדר עדיפות מתחת לאדמה.

מירי רגב: זה לא יכול להיות.

מירי רגב: או צדק צדק תרדוף, או צדק תרדוף רק במה שקשור לז'נבה, או רק שקשור לכסף.

מירי רגב: זה לא הולך ככה.

מירי רגב: אם צדק צדק תרדוף, אז זה בכול.

מירי רגב: תודה רבה לכולם, שיהיה יום טוב.

מירי רגב: הישיבה נעולה.